Ini Sudut Pandang Datuk Seri Johari Abdul Ghani Mengenai Masa Depan Dan Kepentingan E-Dagang

Mungkin ada yang mengenali beliau dan ada juga yang tertanya siapakah gerangan individu di sebalik nama Datuk Seri Haji Johari bin Abdul Ghani?

Untuk pengetahuan anda, beliau merupakan bekas Menteri Kewangan Kedua yang memulakan tugas dari tahun 2016 hingga 2018. Tambah menarik, atas dasar pengalaman yang luas dalam bidang politik dan perniagaan, kini beliau dilantik menjadi pengerusi KUB Malaysia dan C.I Holding Berhad.

Datuk Johari mendapat pendidikan awal di Sekolah Rendah Kebangsaan Kampung Pandan (kini dikenali sebagai SRK Tun Hussein Onn ) pada tahun 1971 hingga 1976 dan seterusnya melanjutkan pelajaran ke peringkat menengah di Sekolah Menengah Aminuddin Baki, Kampung Pandan, bermula dari tahun 1977 hingga 1981.

Selepas menamatkan Diploma Perakaunan di Institut Teknolgi Mara (ITM), Shah Alam pada tahun 1985, beliau melanjutkan pelajaran dalam jurusan yang sama di United Kingdom dan berjaya memperoleh kelulusan ‘Chartered Association of Certified Accountants’ (ACCA) pada tahun 1988. Datuk Johari memulakan kerjaya pertamanya di firma perakaunan antarabangsa yang dikenali sebagai Peat Marwick & Company.

Sejak itu, beliau berjaya memegang beberapa jawatan kanan di dunia korporat dan telah membantu dalam merancakkan pertumbuhan ekonomi bagi syarikat-syarikat terkemuka di Malaysia. Diri beliau kini sudah lagi tidak asing dengan permainan industri barang pengguna yang bergerak pantas (FMGC) disebabkan beliau telah berjaya memiliki pegangan saham terbesar di KFC Holdings.

Beliau kini lebih banyak menguruskan jenama-jenama makanan segera yang bukan sahaja mesra di hati rakyat Malaysia bahkan serata dunia seperti KFC, Pizzahut dan Ayamas. Bermodalkan pasaran lebih RM4 billion, kini terbukti kehebatan beliau dalam bidang perniagaan telah mengubah ketiga-tiga syarikat makanan tersebut menjadi semakin terkenal di Malaysia.

Beliau juga merupakan individu penting yang banyak membantu dalam menaikkan nama syarikat Pemanis Sdn Bhd (kilang pengeluaran botol khas untuk produk keluaran jenama PepsiCo). Dalam syarikat berkenaan, beliau memegang jawatan sebagai Pengarah Urusan Kumpulan dan telah menguruskan 14 jenama produk di bawah PepsiCo yang masih kekal relevan sehingga hari ini bermula pada tahun 2005 sehingga 2011.

Tambah menarik, Datuk Seri Johari akhirnya berjaya membeli syarikat francais Pepsi dengan bayaran saham sebanyak RM72 juta. Beliau kemudiannya telah menjual syarikat francais tersebut kepada syarikat Asahi (milik Jepun) dengan harga saham syarikat sebanyak RM820 juta pada 2011. Disebabkan kepintaran beliau dalam bidang perniagaan, pada tahun yang sama, beliau telah diberikan satu penganugerahan khas.

Setelah lama menghabiskan masa di dunia perniagaan, pada 28 Julai 2015, Datuk Seri Johari dilantik sebagai Timbalan Menteri Kewangan selepas bekas Perdana Menteri Malaysia yang kelima, Datuk Seri Najib Abdul Razak mengumumkan rombakan ahli menteri kabinet.

Berdasarkan laporan Malaysia Retailer, Datuk Seri Johari juga saling berkongsi pendapat beliau sendiri mengenai sektor dagangan dan pengaruhnya yang semakin bertambah mesra pengguna dalam kalangan masyarakat hari ini.

Beliau berpandangan, disebabkan penularan wabak berjangkit Covid-19 ini ternyata memberikan impak yang negatif kepada sektor perniagaan sama ada di Malaysia mahupun di peringkat global. Berpandukan era pemodenan yang serba canggih dan semuanya terletak di hujung jari, Datuk Seri Johari berpendapat bernas dan menyatakan bahawa platform e-dagang merupakan kaedah perniagaan yang begitu lengkap dan menyokong konsep perniagaan ‘brick and mortar’.

“Salah satu kelebihan utama e-commerce adalah disebabkan ianya mudah dan  mempunyai kemampuan untuk mengganggu ekosistem perniagaan biasa. Namun, untuk e-dagang yang baik, anda harus memerlukan ekosistem yang kuat dan cekap yang merangkumi rangkaian logistik, infrastruktur dan pergudangan. Hal ini ini juga harus seiring dengan kemajuan dari segi teknologi digital,” ulas Datuk Seri Johari berhubung dengan perniagaan e-dagang.

Ulas lebih lanjut, Datuk Seri Johari secara tegasnya bersetuju bahawa e-dagang sememangnya tiada sempadan halangan dari segi meraih serta mendekati capaian pelanggan berbanding sektor perniagaan fizikal. Walau bagaimanapun, ternyata suratan takdir peniaga hari ini lebih sukar dan harus berdepan dengan pelbagai cabaran bagi mengekalkan perniagaan untuk terus kekal relevan di hati pengguna.

Oleh itu, Datuk Seri Johari melontarkan pandangan dan berpendapat bahawa para peniaga hari ini mesti perlu mempunyai hala tuju yang jelas tentang perniagaan serta identiti yang mencerminkan penjenamaan perniagaan yang tersendiri. Beliau juga memberikan saranan supaya para peniaga menambah ilmu dan mempelajari manfaat kemudahan e-dagang dalam mengembangkan sektor perniagaan yang mereka usahakan kini.

Apabila ditanya soalan mengenai perkembangan Industri 4.0, Datuk Seri Johari memaklumkan kerajaan kini berada di landasan yang tepat untuk mengembangkan industri ini namun perlu dipacu dengan lebih laju dan progresif. Tambah beliau lagi, insfrastruktur yang lengkap merangkumi sistem siber-fizikal, internet perkara (IoT), pengkomputeran awan dan pengkomputeran kognitif perlu dibina terlebih dahulu.

Menurut beliau lagi, selagi pemain industri terus bergantung kepada penggunaan tenaga buruh iaitu pekerja asing, sedikit sebanyak faktor tersebut mampu melambatkan proses perkembangan industri 4.0 di Malaysia.

Diambil contoh dalam industri perhotelan, hari ini boleh dilihat ramai majikan lebih memilih untuk melantik pekerja-pekerja asing atas alasan golongan ini nyata tidak memilih dari segi soal pembayaran nilai gaji yang diberikan oleh majikan. Kesannya, secara tidak langsung faktor pengambilan pekerja asing ini mampu menyekat penglibatan warga tempatan dalam industri ini.

Sememangnya tidak dapat dinafikan kehebatan beliau yang memiliki pengalaman yang luas selama 25 tahun dalam bidang perniagaan. Ternyata, kelebihan yang beliau miliki mampu memberikan atur langkah kepada beliau untuk turut terlibat sama dalam melicinkan pentadbiran negara. Namun, satu jurang yang nyata memberikan perbezaan ialah kerajaan tidak menumpukan keuntungan semata-mata, sebaliknya kerajaan lebih memberikan fokus utama kepada pertumbuhan dan kestabilan politik.

“Dalam dunia perniagaan, orang tidak kisah terhadap orang kaya atau miskin. Tetapi dalam menjalankan pemerintahan di mana perkembangan ekonomi adalah menjadi keutamaan dan keperluan untuk merapatkan jurang antara golongan yang kaya dan miskin dalam usaha yang berkepentingan untuk menghasilkan pendapatan yang lebih tinggi demi mencapai struktur sosioekonomi yang lebih sihat.”

Beliau turut menjelaskan bahawa setiap kerajaan mempunyai batas, dan untuk menyelesaikan isu keseimbangan antara keperluan golongan yang kaya dan miskin itu sering menjadi tanggungjawab yang sangat sukar untuk kerajaan tangani. Di samping itu, beliau juga memberi satu kata peringatan bahawa sesebuah kerajaan perlu ada keseimbangan terutamanya pada fasa ketika kerajaan terlalu memberikan fokus dalam usaha untuk mengembangkan ekonomi dengan kadar yang drastik dan pantas.

Di sebalik usaha keras anak watan ini selama berada dalam bidang perniagaan, pada 2 Oktober 2020, nama Datuk Seri Johari dijulang megah dan menerima Anugerah Kecemerlangan Corporate Governance (CG) Disclosure di bawah anak syarikat Kumpulan Pengawas Pemegang Saham Minoriti (MSWG). Sebelum itu, beliau juga berjaya meraih ASEAN Corporate Governance Awards pada tahun 2019 untuk KUB Malaysia Berhad dan anugerah untuk Jangka Panjang Penciptaan Nilai untuk C.I Holdings Berhad.

Antara 866 jenama syarikat awam yang tersenarai yang dinilai melalui kaedah metodologi yang dikendalikan oleh ASEAN CG Scoreboard, syarikat KUB Malaysia dan C.I Holdings milik Datuk Seri Johari telah dinilai dan berada di kedudukan markah 4% teratas lalu berjaya meraih Corporate Governance Awards 2019. Penerimaan angugerah ini menjadi simbol bukti keberkesanan kepimpinan Datuk Seri Johari dalam mentadbir urus syarikat korporat perniagaan yang dikendalikan oleh beliau.

Berkaitan permasalahan penularan wabak Covid-19 kini berada di tahap yang membimbangkan, ekonomi Malaysia nampaknya diambang tertekan dan paling teruk, ianya nyata lebih terkesan terutamanya kepada lapisan masyarakat yang menjalankan sektor perniagaan sebagai punca pendapatan untuk kelangsungan hidup.

Berhubung isu berkenaan, Datuk Seri Johari menyeru agar seluruh rakyat di Malaysia tanpa mengira pemikiran ideologi politik untuk sama-sama menghentikan sikap pengaruh ‘politicking’ dan lebih memberikan tumpuan kepada soal kejatuhan ekonomi serta kebajikan rakyat.

Tanpa kesepakatan dan perpaduan daripada seluruh rakyat, ancaman Covid-19 ini dilihat sebagai isu yang amat sukar untuk dibendung. Berpeganglah kepada prinsip ‘bersatu kita teguh, bercerai kita roboh’ agar Malaysia terus kekal makmur dan lebih maju ke hadapan.

Sementara itu, baca lagi perkongsian daripada kami mengenai isu semasa mengenai sektor perdagangan perindustrian berat di Malaysia menerusi pautan di bawah.

Mahu Bantu Mereka Yang Terkesan Kerana Pandemik, Aeril Zafrel Buka Lebih 2,000 Peluang Pekerjaan

Perodua Yakin Capai Sasaran Jualan 240,000 Unit Kereta Pada 2021

AirAsia Lancar ‘Fresh Pack’ Untuk Anda Beli Barangan Runcit Dengan Mudah Dan Cepat


Ini Taktik ‘Scammer’ Di Delhi Dan Agra, India Serta Tip Mengelakkannya

Pastinya anda teringin melawat Taj Mahal yang merupakan antara 7 keajaiban dunia. Akan tetapi, terdapat beberapa perkara yang anda harus mengambil kira sebelum melancong ke India. Baru-baru ini, seorang pengguna Facebook, Najlaa Yusuf telah berkongsi pengalaman dia bersama rakan di India berjumpa scammer. Baca perkongsian dia di bawah ini:

Apabila cerita tentang travel orang selalunya akan cerita yang indah, yang sedap, yang wangi sahaja. Tapi saya ingin bercerita mengenai penipuan-penipuan yang saya lalui semasa travel ke India 2 tahun lepas supaya boleh jadi panduan dan pengajaran kepada travelers lain yang berhajat ke sana.

Untuk pengetahuan anda, kisah scam ni semua terjadi di Delhi dan Agra, apabila kami bergerak ke wilayah lain scammers semua hilang dengan sendirinya. Mohon jangan komen ‘saya pergi Kashmir 10 kali setahun selamat sahaja’ dan komen-komen yang sewaktu dengannya.

Kami sampai di Airport New Delhi dari Kuala Lumpur dalam 12 malam, kami terus ambil teksi untuk ke hotel yang kami sudah tempah di Paharganj untuk mengelakkan di tipu pemandu teksi, kami ambil prepaid taxi di booth teksi di airport.

Ingatkan selamat. Pemandu teksi itu sangat friendly, banyak bersembang, tanya itu ini. Lepas itu dia mula bercerita pasal Ram Baba. Katanya Ram Baba ini ketua satu kumpulan agama, memang ramai pengikut tapi Ram Baba baru-baru ini kena tangkap polis sebab merogol beberapa orang pengikutnya. Jadinya, esok pengikut dia mahu buat rusuhan dekat area Paharganj iaitu area hotel kami.

Cerita mengenai Ram Baba itu memang betul, saya ada baca dalam berita, tetapi rusuhan itu mereka sudah buat 2 minggu sebelum itu. Berapa kali nak buat rusuhan?

Driver itu cakap memang dia akan buat banyak kali sampai Ram Baba itu dilepaskan. Hebat sungguh mereka goreng sampai garing. Jadi, Paharganj di tutup esok, ada curfew, orang merusuh, hotel kami highly likely sudah cancel semua booking.

Kami mula rasa hancing sebab sudah pernah baca plot cerita scam yang sama, cuma watak dan lokasi rusuhan itu sahaja ditukar. Sampai di Paharganj kami nampak ada barricade di jalan masuk, pemandu teksi berhenti untuk tanya orang yang jaga jalan itu apa yang terjadi.

Dengan muka runsing, pemandu membawa berita sedih pada kami, jalan tutup disebabkan curfew, kereta tidak boleh lalu. Lalu, dia kata dia akan bawa kami ke Tourist Information Centre untuk mendapatkan maklumat lanjut.

Kami tidak mahu pergi Tourist Information Centre sebab sudah terdengar cerita tempat itu scam. Akan tetapi, takkan mahu jalan kaki tengah-tengah malam cari hotel yang kami sudah book, mahu suruh pemandu teksi itu rempuh barricade lagilah tidak boleh. Jadi kami setuju sahaja pergi tempat itu, dalam perjalanan berfikir bagaimana mahu larikan diri tanpa membahayakan keselamatan.

Kami sampai di tempat ini dalam 1.30 pagi, tak masuk akal tourist center buka sampai pagi, negara maju pun tidak macam ini. Kat ofis itu ada sorang lelaki umur 40-50an, manager centre itu katanya.

Pengurus itu pun ulang balik cerita pemandu teksi itu pasal Ram Baba yada yada yada, jadi dia akan tolong saya book hotel lain untuk malam itu. Saya buat muka tidak percaya dan saya beritahu dia yang saya tidak mendapat maklumat bahawa hotel telah membatalkan tempahan penginapan saya.

Malah, jika pihak hotel membatalkan tempahan, pasti saya akan menerima emel. Sambil menunjukkan emel saya, nasib baik saya buat data roaming jadi boleh periksa kesahihan cerita dia. Dia kata kalau tidak percaya saya boleh cakap sendiri dengan orang hotel, dia telefonkan guna telefon pejabat dia.

Apabila saya cakap dengan ‘orang hotel’ itu, orang hotel itu pun mengiyakan cerita pengurus dan pemandu teksi itu dimana mereka sudah batalkan semua tempahan.

Saya tanya dia bila mereka mengambil keputusan untuk batalkan tempahan dan menghantar emel? Jawapan mereka adalah semalam. Jadi, saya beritahu dia yang saya baru sahaja tempah hotel itu semalam sebelum saya bertolak ke airport dan call hotel untuk pastikan booking itu sudah proceed pagi itu.

Kenapa tidak beritahu saya masa itu? Dia terus diam… kantoi menipu. Saya letak talian dan beritahu pemandu teksi itu, bawa balik kami ke barricade itu, kami akan jalan kaki dari situ ke hotel kami.

Gatiman Express #train #trains #railways #railway #rail #india #delhites #delhidiaries #tourism #tourist #tour #travelgoals #travelblogger #travelphotography #travelholic #agra #fasttrain #india #incredibleindia #incredibleindiaofficial #love #likeforlikes #like4likes

A post shared by  Rajan Mishra (@rajanmishra488) on Jul 15, 2019 at 10:46pm PDT

Lepas kami bertegas tidak mahu tempah hotel baru, pemandu teksi itu pun bawa kami balik ke Paharganj, ke barricade. Dia kata dia akan tolong cari auto-rickshaw lalu jalan belakang untuk ke hotel kami. Jadi, dia pun berbincang dengan pemandu auto lepas itu pemandu teksi beritahu 150 rupee untuk kami bertiga, kami pun setuju.

Maka, dengan luggage kami berhimpit kat belakang auto yang sempit itu, punya jauh dia bawa masuk lorong keluar lorong, masuk roundabout, lalu bawah jambatan, sedangkan dari barricade itu patut jalan lurus 400m sudah sampai. Sampai depan hotel, saya siap-siap beri 150 rupee untuk mengelakkan drama, sekali dia cakap tidak cukup sebab 150 rupee seorang. Tadi cakap untuk 1 auto, sekarang harga untuk seorang pula. Saya sudah tidak larat mahu bergaduh waktu itu, sudah pukul 3 pagi jadi saya bayar sahaja.

The truth: Sampai hotel itu, kami tolak pintu hotel itu. Hotel buka sahaja, ada beberapa staff sambut kedatangan kami. Tiada pembatalan tempahan. Saya tanya betul ke ada rusuhan esok? Receptionist itu berkata tiada. Habis itu, barricade itu untuk apa? Dia kata sana memang lepas pukul 11 malam mereka akan tutup jalan tidak bagi kereta lalu.

Walaupun kami tidak berjaya ditipu, tetap rasa panas hati sebab buang masa dan penat sel otak saya mahu bekerja tengah malam iaitu waktu saya patut tidur. Pukul 5 pagi pula kami kena bangun sebab train kami ke Agra bertolak pukul 6 pagi, tidak sampai 2 jam kami tidur.

Jadi selepas 2 jam tidur, kami pun bangun untuk bersiap siap. Ikutkan hati mahu sambung tidur, tidak larat mahu lihat Taj Mahal. Akan tetapi, kami kuatkan hati untuk pergi juga, bukan senang mahu sampai India. Nak buat visa sampai sejarah tok nenek dia tanya.

Bila kami tiba di New Delhi Train Station, kami terus menuju ke pintu masuk, ada scan macam di airport, kena letak beg atas conveyor belt. Ada seorang lelaki berpakaian uniform seperti polis yang jaga di situ. Dia minta tiket train kami jadi sakya pun bagi. Dia cakap train cancel, pergi ke kaunter sekian-sekian. Ini betul ke atau scam ini?

Kami pun pergi ke kaunter yang dia cakap, ada 2 orang lelaki sudah tunggu kami, yang peliknya booth itu shutternya tutup lagi tapi ada orang tunggu luar booth, bawa file. Dia buka file, tunjuk pada saya pakej ke Agra naik kereta yang dia tawarkan. Sah scammers!

Kami jeling sesama kami, nampak pintu masuk itu sudah tiada pegawai yang beruniform itu. Kami bertiga lari dari scammers itu, melepasi entrance yang sudah tiada orang jaga, berlari ke platform sebab lagi 2-3 minit train kami nak gerak. Sampai platform, train itu ada lagi. Kami masuk train tercungap cungap, scammers punya pasal.

Persoalannya, macam mana pukul 6 pagi sudah ada scammers tunggu depan entrance? Yang peliknya, scammers itu macam sudah tunggu kami sebab lepas kami beredar dari entrance untuk jumpa second scammers, orang beruniform itu pergi macam itu sahaja. Tiada orang pun yang jaga entrance lepas itu, maknanya dia bukannya ada di situ setiap masa.

Kami rasa scammers di stesen keretapi ini adalah geng pakcik teksi semalam. Sebab masa dalam teksi itu dia tanya saya esok mahu pergi mana? Saya beritahu dia kami sudah book train nak pergi Agra supaya dia berputus asa untuk jual tour dia pada kami.

Walaupun saya cuba menipu waktu train departure sebab masa itu sudah syak dia cuba nak scam, driver itu masih dapat tahu waktu sebenar sebab dia memang hafal jadual train ke Agra. Ini bukan tuduhan tidak berasas, pemandu itu memang suspicious.

Lepas sahaja dia dapat tahu plan kami di India dia busy telefon orang sana sini, hantar sms macam ada kekasih gelap dia punya tidak lekang dari fon itu walaupun tengah drive sampaikan teksi itu bergerak 30km/jam sahaja dijalan yang tengah lengang, padahal sebelum itu dia bawa laju macam F1. Rupanya dia tengah alertkan scammers di tourist center, scammers di train station, besar kemungkinan orang yang jaga barricade juga.

Sampai di Agra kami terus pergi pejabat irctc (Indian railways) dalam train station itu juga untuk tempah day tour sebab petang itu kami pulang ke Delhi semula. Ingatkan sudah book tour dengan irctc terselamatlah dari scam, tetapi masih sama.

Semasa di pejabat irctc, kami sudah pilih lokasi yang kami nak pergi dan settle bayaran semuanya di ofis itu. Kami pilih untuk pergi ke Agra Fort, Baby Taj, Taj Mahal dan Mehtab Bagh. Pemandu teksi bawa kami ke Agra Fort dan Baby Taj tanpa sebarang masalah.

Tapi apabila kami ingin ke Taj Mahal, pemandu itu start buat hal. Dia cakap sekarang waktu tengahari, Taj Mahal tutup waktu lunch jadi dia akan bawa kami ke tempat lain, dia kata Mini Taj Mahal.

Kami tidak setuju tapi dia bawa juga kami ke situ. Bila kami masuk rupanya kedai souvenir barang mahal, kami terus patah balik keluar cari balik driver teksi itu. Kami cakap kami tidak mahu souvenir, tidak kisahlah kalau Taj Mahal tutup pun, kami sanggup tunggu depan pintu masuk sampai Taj Mahal itu buka. Dia pun terpaksa akur.

Sampai depan Taj Mahal tempat itu buka sahaja. Selepas habis tour di Taj Mahal, sepatutnya kami ke Mehtab Bagh tapi driver start bagi alasan lagi. Dia kata Mehtab Bagh jauh, kalau pergi sana tidak sempat balik train station on time. Jadi dia nak bawa kami ke tempat lain iaitu cultural village.

Kami ini sudahlah sleep deprived, dari malam tadi asyik jumpa scammers, penat otak kami berfikir nak selamatkan diri. Kat kampung itu pun mesti penuh scammers juga. Jadi saya cakap pada pakcik itu untuk hantar kami ke stesen keretapi walaupun ada lagi 3 jam sebelum train sampai.

Taj Mahal. Sad and beautiful love story #incredibleindia #indiagram #everydayindia #shotoniphone #storiesofindia #indianphotography #indiatravelgram #photographers_of_india #theindianroute #streetphotographyindia #indianbestgram #yourshot_india #inspiration #exclusive_shots #photosociety #photoftheday #india #picoftheday #indiapictures #indianphotographyclub #india_gram #tbt #artofvisuals #visualsoflife #moodygrams #landscapephotography #tajmahal

A post shared by  levon sekhleyan (@levono918) on Jul 15, 2019 at 11:43pm PDT

Itulah cerita kami di Delhi dan Agra. Macam-macam scam kami jumpa dalam tempoh kurang dari 24 jam. Saya selalu fikir kenapa kami ini macam scammers magnet, orang lain pergi India tidak kena scam sampai macam itu sekali. Lepas 2 tahun, saya come up dengan tip-tip untuk mengelakkan scammers di India kalau saya pergi ke sana lagi:

Masa di Delhi, kami berjumpa dengan solo traveler dari Malaysia. Kami tanya dia sama ada dia ada terkena scam di Delhi? Selamba dia jawab tiada. Rahsianya dia langsung tidak cakap English sepanjang di sana. Nak pesan makanan kat restoran pun dia cakap Melayu.

Soalan famous yang anda akan dapat apabila ke sana ialah ‘is this your first time in India?‘ soalan ini kedengaran macam harmless kat negara lain tapi kat India kalau anda jawab yes memang mengundang scammers ah jawabnya.

Untuk pengetahuan anda, kami jawab yes pada pemandu teksi di Delhi dan Agra. Sebelum touchdown kat India ada baiknya kalau anda berpakat dengan kawan-kawan travel yang lain untuk reka cerita yang convincing untuk cerita kalau orang tanya. kalau malas nak reka cerita, buat seperti tip 1.

Yang peramah kebanyakannya scammers. Masa kami pergi kedai kopi (kedai itu di tingkat 2), ada seorang lelaki ini mula bersembang dengan kami tanpa diundang, bagitau yang dia pernah kerja di Malaysia, dia journalist berasal dari Pakistan, sekarang tengah travel di India.

Lepas itu dia recommend kami pergi satu shopping mall untuk beli souvenir, dia beria mahu hantarkan kami naik teksi. Dia kata kalau kami pergi sendiri nanti kena tipu.

Kami rasa dia scammers, jadi lepas keluar dari kedai itu kami cepat-cepat pergi arah bertentangan dari arah yang dia bagi. Ingatkan sudah selamat, lepas 10 minit, dia tiba-tiba datang dari belakang kami dan tanya kenapa kami tidak pergi-pergi lagi. Rupanya dia lihat kami dari tingkat atas dan terpaksa kami lari ke station mrt untuk balik ke hotel.

Kalau anda yang jenis confrontational boleh cuba tip ini. Sebelum driver teksi buka mulut lagi anda tanya dahulu ‘the road is closed due to riot? cut your bullshit! this scam is so yesteryear‘ tapi taktik ini ada potensi backfire. Nanti scammers take it as a challenge untuk upgrade scam mereka.

Cuba blend in supaya scammers tidak perasan yang anda ini traveler. Kalau yang muka macam Cina atau Jawa tu memang tidak boleh nak buat apa, kalau anda pakai sari pun orang tahu anda bukan local.

Walaupun anda rasa data roaming itu mahal, jika di Inidia ini adalah lebih baik anda bayar data roaming daripada kena scam dengan scammers. Disebabkan saya buat data roaming saya terselamat dari kena scam di Tourist Information Centre sebab saya periksa emel yang kononnya mereka sudah hantar beritahu booking hotel kena cancel.

Satu benda pasal Indian scammers ini, mereka ini organisasi jenayah terancang. Mereka tidak bergerak berseorangan dan ada team yang sangat handal berlakon, serta mereka punya tipu itu sangat meyakinkan sampai anda akan mula meragui judgement anda sendiri. Waktu anda meragui diri sendiri itu, internet adalah penyelamat.

Ini bukan scam tapi saya perasan banyak kali bila saya bagi duit besar, bila cashier pulangkan baki, pasti akan kurang satu note. Saya memang jenis kira duit balance sebelum pergi.

Selalunya masa saya tengah kira duit, sebelum saya sampai note terakhir dan cakap duit tidak cukup, mereka sudah hulur duit yang tidak cukup itu. Sudah banyak kali terkena, di stesen mrt, kedai runcit, dan kedai makan. Nampak sangat memang selalu mereka buat bengitu dengan harapan orang tidak perasan.


Ini Tarikh Rasmi 8 Filem MCU Yang Disahkan Disney Menjelang 2022

Disney baru-baru ini telah mengesahkan akan hadir dengan 8 filem Marvel Cinematic Universe (MCU) selepas Avengers: Endgame ditayangkan.

Filem Avengers: Endgame yang telah ditayangkan pastinya meninggalkan satu memori yang tidak dapat dilupakan oleh mereka yang menontonnya. Malah, tidak lama lagi filem Spiderman: Far From Home pula akan menemui anda yang bakal mengakhiri fasa ketiga MCU.

Disney drops updated movie release schedule through 2027, including projects for Marvel, Star Wars, Indiana Jones, Pixar, and the Avatar sequels pic.twitter.com/g2zfTZwWvO

Breaking down Disney's movie release schedule by the numbers pic.twitter.com/bxWEDRJsiv

Fiilem apa yang akan mengisi tarikh-tarikh ini masih belum diketahui dan akan diumumkan oleh pihak Disney dari masa ke semasa. Walau bagaimanapun, menurut Gamespot, beberapa filem untuk fasa empat MCU telah disahkan seperti Black Widow Solo, Black Panther 2, Doctor Strange 2, Guardian of Galaxy Vol.3 dan sebagainya. Marilah sama-sama kita nantikan.


Ini Tawaran Terbaru Dan Terlaju TM Khas Buat Kawasan Yang Tidak Mempunyai UniFi

Nampaknya ura-ura Telekom Malaysia untuk menyediakan servis internet yang lebih baik di kawasan yang tidak menyokong UniFi ternyata benar dan hadir lebih awal daripada apa yang jangkakan.

Pakej yang diumumkan ini sekaligus menjadi pakej terpantas pengguna Streamyx boleh dapatkan berbanding pakej sebelum ini yang ditawarkan dengan capaian internet setakat 8Mbps sahaja.

Meskipun dinamakan sebagai sebagai UniFi Lite, pakej ini sebenarnya masih lagi menggunakan VDSL dan tembaga sepertimana pakej internet Streamyx namun ditawarkan dengan kelajuan yang sedikit tinggi iaitu 10Mbps.

Dari segi kelajuan upload pula, pakej ini menyertakan kelajuan setakat 5Mbps sahaja. Berikut merupakan keterangan bergambar mengenai pakej terbaru yang ditawarkan TM ini.

Apa yang menarik perhatian kami mengenai UniFi Lite 10 ini adalah pakej ini turut menyertakan akses kepada HyppTV Everywhere dimana ianya tidak tersedia buat pakej tanpa jalur lebar yang lain. Lebih menarik, tawaran pakej ini jauh lebih rendah berbanding pakej TM Streamyx 8Mbps yang ditawarkan pada harga RM160.

Pada pendapat kami, jika anda mahukan kelajuan internet yang tinggi, tanpa kouta serta berada di kawasan yang tidak menyokong fibre optic atau UniFi, ini pakej terbaik anda boleh dapatkan daripada TM.

Harganya yang tidak jauh bezanya berbanding pakej Streamyx 4Mbps dan penyertaan HyppTV mungkin antara membuatkan pakej ini berbaloi untuk dilanggan.


Ini Teori Peminat Berkenaan Kredit Akhir ‘Ant-Man and The Wasp’

Anda yang sudah menonton Ant-Man and The Wasp, rasanya perkara paling best untuk filem ini adalah adegan kredit akhirnya. Paling menyeronokkan adalah untuk membuat teori berkenaan apa yang berlaku kepada kepada Ant-Man.

Buat anda yang sudah menonton, anda boleh teruskan bacaan dan jika anda belum menonton, boleh KIV dahulu artikel ini. Untuk review non-spoiler filem ini, boleh baca di sini.

Kredit akhir ini mempunyai hubungan langsung dengan filem Avengers: Infinity War kerana ketika Ant-Man masuk ke dalam quantum realm, Hank Pym, Hope dan Janet semuanya bertukar menjadi debu menyebabkan Ant-Man terperangkap di dalam quantum realm.

Jadi apa yang akan terjadi kepada Ant-Man? Menurut Janet di bahagian akhir-akhir filem ini, cara beliau dapat meneruskan hidup di dalam quantum realm adalah untuk berevolusi dan adapt dengan dunia quantum realm.

Menurut perbincangan peminat Marvel, Ant-Man bukan jenis yang suka duduk diam. Disebabkan beliau terperangkap di dalam quantum realm yang turut berkait rapat dengan time vortex, kemungkinan besar beliau dapat mencari jalan untuk mengembara ke masa lampau; mungkin ke masa sebelum beliau dimasukkan ke quantum realm sebelum Hank, Hope dan Janet bertukar menjadi debu.

Ada juga yang berpendapat partikel quantum realm yang dikumpul Ant-Man di sana adalah kunci untuk menumpaskan Thanos. Kuasa ini sudah pun berjaya memulihkan Ghost. Kemungkinan besar ianya juga akan ada kuasa untuk memusnah?

Banyak lagi teori yang muncul dan ini antara teori menarik yang kami jumpa. Bagi anda, apa pula teori anda untuk kredit akhir Ant-Man ini? Sekarang kami dah tak sabar untuk nantikan Captain Marvel sama ada Ant-Man akan ada buat kemunculan atau pun tidak.


Ini Teori Peminat Cara Terbaik Untuk Spider-Man Keluar Daripada MCU

Rundingan antara pihak Marvel Studios dan Sony Pictures akan diteruskan minggu ini untuk menentukan masa depan watak Spider-Man dalam Marvel Cinematic Universe. Jika kedua-dua pihak gagal menemui kata sepakat, maka Spider-Man tidak akan lagi muncul dalam mana-mana karya MCU selepas ini.

Justeru itu, ada peminat Marvel yang sudah bersedia untuk menerima berita tersebut. Menerusi satu perkongsian di Reddit, RusVir telah mengeluarkan 2 teori menarik yang pihak Marvel Studios boleh gunakan untuk ‘memadam’ Spider-Man daripada MCU.

Kedua-dua teori ini akan melibatkan Doctor Strange dan juga Wanda (Scarlet Witch). Untuk teori pertama, ianya perlu dibuat sebagai end credit filem kedua Doctor Strange, Doctor Strange In The Multiverse Of Madness.

The script for Doctor Strange 2 is almost done. pic.twitter.com/IxKalWG6b8

— Marvel Universe (@77MCU) August 31, 2019

Peter akan bertemu Strange untuk mendapatkan bantuan selepas identiti beliau terdedah dalam Far From Home. Strange akan membuka portal ke alternate universe yang boleh dipilih oleh Peter di mana dunia tersebut ‘hampir sama dengan dunia sebenar tetapi tanpa kewujudan dirinya dan Aunt May’. Jadi Peter akan mudah untuk terus tinggal di sana.

Di dunia berkenaan juga Avengers tidak wujud dan tiada ancaman daripada angkasa lepas dan Peter dapat memulakan hidup baharu dengan mudah. Kerana tiada pilihan lain, Peter berpaling melihat dunianya buat kali terakhir dan terus hilang ke dalam portal berkenaan. Taman end credit untuk filem Doctor Strange 2.

Di sinilah Sony Pictures boleh ‘mempergunakan’ Tom Holland untuk muncul dalam ‘Venom-verse’. Untuk filem Spider-Man 3, Sejurus Peter tiba di dunia tersebut, sangkaan Strange sebenarnya salah; sebenarnya wujud Spider-Man versi dunia berkenaan dengan nama yang berlainan iaitu Ben Reilly. Ben juga mempunyai kuasa sama seperti Peter! Kita juga mungkin dalam melihat pertempuran antara Peter dan juga Venom di dunia ini.

I’ve been obsessing over this idea (but yeah I could actually see him as Ben Reilly 😉😉) pic.twitter.com/cwpmeO8lvv

Teori kedua pula adalah dengan menggunakan kuasa Scarlet Witch untuk ‘memadam’ memori tentang Spider-Man. Tetapi, ianya akan hadir dengan satu masalah; tiada sesiapa pun yang akan ingat kepada Peter Parker termasuklah Wanda, MJ, Happy, Pepper Stark dan para Avengers yang lain. Dengan ini, Peter akan bermula daripada kosong dan tidak lagi muncul di mana-mana filem MCU.

Tetapi menerusi perbincangan tentang teori ini di Reddit, ada peminat yang mencelah pada ketika ini Marvel dan Sony sebenarnya sedang berbincang tentang hak penggunaan watak Spider-Man. Jika tiada kata sepakat, segala teori ini pastinya tidak akan berlaku.

Kesimpulannya, harap ada berita baik untuk peminat Spider-Man minggu ini menerusi perbincangan yang akan dibuat. Ramai yang masih belum puas melihat Tom Holland sebagai Spider-Man dan harapnya Peter akan kekal di MCU.

Sony Pictures dilaporkan mahu Spider-Man muncul dalam filem kedua Venom sekiranya Marvel mahu kekalkan Spider-Man dalam MCU. Adakah Marvel Studios akan setuju?

Sony Pictures Mahu Tekan Marvel Benarkan Spider-Man Muncul Dalam ‘Venom 2’

Tom Holland Sahkan Akan Terus Pegang Watak Spider-Man

MCU Bakal Bergerak Tanpa Spider-Man Selepas Sony Dan Disney Tidak Lagi Bersepakat


Ini Teori Watak Fox Mana Yang Bakal Muncul Di MCU Terlebih Dahulu

Pengambilalihan semua watak Marvel daripada 20th Century Fox oleh Disney sememangnya mengujakan semua peminat. Cuma, ketika ini semua pihak masih tertanya-tanya watak mana yang bakal diperkenalkan terlebih dahulu dalam Marvel Cinematic Universe (MCU).

Screen Rant tampil dengan video ini membuat ramalan watak mana yang akan diperkenalkan oleh Marvel Studios terlebih dahulu. Ada watak yang mudah seperti Deadpool dan untuk dibawa masuk terus menerusi mana-mana filem MCU sedia ada dan ada watak yang sukar (Wolverine) untuk diperkenalkan dalam MCU.

Menerusi video ini, siri MCU di laman streaming Disney+ juga mungkin digunakan untuk memperkenalkan watak-watak dari siri X-Men dan Fantastic Four. Jadi, Marvel Studios mempunyai pelbagai alternatif untuk memperkenalkan watak-watak baharu untuk MCU!

Antara semua watak yang disebut dalam video ini, mana satu yang anda mahu paling cepat muncul dalam MCU? Kalau kami, semestinya Deadpool! Gabungkan beliau bersama Spider-Man, pasti meletup.


Ini Tiga Variasi Menarik Iklan Raya TNB 2014 Yang Mungkin Anda Belum Lihat

Untuk iklan raya edisi tahun 2014, TNB mengetengahkan tema mereka yang cool iaitu meraikan individu yang bekerja ketika Hari Raya Aidilfitri.

Terdapat 3 versi berbeza iaitu original, joget dan pop membuatkan iklan raya TNB sangat win dan awesome.

Kepada individu yang bekerja ketika hari raya, anda ibarat lilin membakar diri untuk menceriakan perayaan kami. Anda memang hero sejati.

Terima kasih kepada iklan raya TNB yang menyedarkan kita tentang pengorbanan mereka ketika kita bergembira.

Selamat Bekerja dan Selamat Hari Raya Aidilfitri diucapkan kepada anda semua.

Jadi, versi yang mana satu kah pilihan anda?


Ini Tip Ambil Gambar Ketika Melancong Untuk ‘Beginner’

Setiap kali travel, perkara yang kita takkan pernah terlepas adalah ambil gambar atau rekod video kenang-kenangan dengan kawan-kawan sebab yelah, bukan selalu jalan-jalan. Selain post di media sosial, kita akan simpan gambar-gambar itu untuk tatapan pada masa akan datang.

Tapi, apabila tiba masa nak ambil gambar, ada sahaja masalah yang timbul. Lighting tidak cukuplah, tangan gegarlah, zoom pecah dan macam-macam lagi. Kali ini kami ingin share tips dan rahsia macam mana nak ambil gambar atau video macam pro ketika travel.

Untuk pengetahuan, semua tips dan rahsia ini ada pada smartphone terbaru keluaran HONOR Malaysia, HONOR 20 Pro. Ia turut disenaraikan sebagai smartphone HONOR dengan prestasi kamera terbaik dan menerima skor 113 oleh DxOMark Mobile dan terletak di tangga kelima teratas seiring HUAWEI P30 Pro.

Bila travel ini, pagi petang siang malam kita akan manfaatkan masa lawat tempat best-best. Tidak ambil gambar mesti rugi kan? Tapi, kalau tempat anda lawat waktu malam itu kurang sumber cahaya, stress nak cari lighting bagi gambar cerah kan?

Tapi, kalau anda guna HONOR 20 Pro, ia dilengkapi Super Night Mode yang dikuasakan oleh AIS algorithm seiring 4-axis OIS yang membolehkan imej tajam diambil walaupun subjek bergerak dan cahaya tidak mencukupi. Gambar tetap clear!

Selain itu, HONOR 20 Pro ini juga dilengkapi ISO sehingga 248,000 berbanding pesaingnya yang menawarkan ISO sekadar 1,250 dan aperture f/1.4 terbesar di antara pesaing-pesaingnya. Patutlah dalam keadaan gelap pun gambar tetap cantik!

Selain ambil gambar, mesti ada sorang kawan yang rajin rekod video ketika travel. Apabila sudah balik Malaysia, pandailah dia edit video itu bagi cantik. Tapi, satu sahaja cabaran rekod video ini apabila tangan anda asyik bergegar ataupun lalu jalan berliku. Payahnya nak rekod video paling steady!

Tapi, dengan HONOR 20 Pro yang dilengkapi EIS dan dual optical image stabilization (OIS), tiada lagi gegaran ketika merakam video walaupun tangan anda bergegar atau melalui jalan berliku.

Selain menstabilkan video, HONOR 20 Pro juga berupaya untuk merakam video slow-motionpada 960 fps dalam resolusi 720p. Anda sendiri boleh nampak setiap perincian pada setiap frame, cantik video anda bercuti nanti!

Sesetengah daripada kita suka enjoy scenery waktu malam sambil baring, borak dengan kawan dan melihat langit ditemani bintang serta cahaya bulan waktu travel. Bila bulan penuh, mesti geram nak ambil gambar bulan sebab cantik sangat. Tapi, mesti gambar pecah kan sebab nak kena zoom banyak kali?

Dengan HONOR 20 Pro, anda tidak payah takut kalau gambar bulan anda pecah. Ia dilengkapi 8MP telephoto lens yang membolehkan anda zoom sehingga 30x sehingga ke bulan. Gambar yang diambil langsung tidak pecah! Jadi, bolehlah siap sedia kalau bulan penuh lagi lepas ini!

Selain 8MP telephoto lens, HONOR 20 Pro turut dilengkapi 3 lagi kamera belakang iaitu 2MP macro lens, 16MP Super Wide-Angle lens dan 48MP AI Ultra Clarity yang mampu menghasilkan gambar crystal clear untuk kepuasaan anda. Malah, kamera selfienya turut menyokong sehingga 32MP yang memberikan kualiti selfie definisi tinggi!

Bagi mencapai kepuasan menggunakan smartphone, HONOR 20 Pro dikuasakan dengan RAM 8GB dan storan sehingga 256GB yang cukup untuk menyimpan segala memori dan kenangan anda ketika travel.

Malah, ia turut diberikan kemasan warna baharu iaitu Icelandic Frost yang menawan. Memang sesuai untuk gadis-gadis trendy masa kini! Tunggu apa lagi? Jom dapatkan HONOR 20 Pro!

HONOR 20 Pro dijual pada harga RM2,299 dan ia kini sudah boleh didapati secara online atau kedai HONOR berhampiran. Untuk maklumat lanjut, layari laman web HONOR.

Mudah sahaja untuk mendapatkan gambar yang ‘awesome’ ketika melancong. Anda mungkin berminat untuk ketahui cara mengambil gambar ketika travel secara solo.

Ini Caranya Ambil Gambar ‘Awesome’ Ketika Travel Secara Solo

6 Tip Ambil Gambar Sebagai Amatur Tapi Hasil Bagai Pro


Ini Tip Daripada Aku Buat Pengarah Yang Ingin Bikin Drama Melayu Berdasarkan Profession

Aku lihat drama cinta yang berkaitan dengan profession yang wujud di Malaysia semakin bercambah di kaca televisyen kita.

Aku tak menentang malah menggalakkan dengan satu syarat, gambarkan bagaimana profession yang cuba dijadikan tema jalan cerita anda.

Tunjukkan bagaimana seorang tentera bercinta. Tunjukkan bagaimana seorang jurutera bercinta. Tunjukkan bagaimana abang bomba bercinta. Tunjukkan bagaimana doktor bercinta.

Jalan cerita mestilah berdasarkan profession mereka. Jangan nama profession itu sekadar diselitkan sahaja. Seolah-olah macam tak perlu dimasukkan watak profession tersebut di dalam cerita mereka.

Lihat negara luar apabila menulis cerita cinta berdasarkan profession. The Descendant Of The Sun ialah sebuah drama cinta tentang tentera dan doktor di sebuah kem pelarian.

Konflik cinta mereka diciptakan atas watak doktor dan tentera itu, bahkan setiap konflik turut menarik latar kem pelarian PBB.

Bukan cinta sahaja, bahkan turut mengulas mengenai konflik idealogi dan prinsip antara seorang tentera dan doktor. Tentang bagaimana 2 profession yang sangat berbeza meski asasnya ialah melindungi dan menyelamatkan ini digabungkan oleh cinta.

Kalau kita nak buat cerita tentang cinta seorang juruterbang, mungkin buat satu babak di mana menggambarkan pesawat yang dipandu juruterbang tadi nak terhempas, tetapi bagaimana cintanya pada isteri atau kekasihnya membuatkan dia mampu meraih motivasi untuk menyelamatkan pesawat itu.

Jangan lupa untuk pastikan setiap teknikal dan aspek-aspek pemanduan pesawat itu tepat dan tidak dibuat-buat.

Kalau nak buat cerita cinta seorang abang bomba, pastikan juga jalan cerita mengulas mengenai bagaimana abang bomba mencuba untuk menyelamatkan buah hatinya yang menjadi mangsa dalam sebuah banggunan pencakar langit yang terbakar.

Gambarkan bagaimana rasa cinta mampu menjadikan abang bomba itu tidak fikirkan tentang kehidupannya. Buat satu episod bagaimana pasukan bomba merancang untuk memecah masuk ke bangunan pencakar langit yang terbakar.

Tulis tentang pelan mereka, tentang komitednya abang-abang bomba kita memperjudikan nyawa mereka demi nyawa orang di luar sana.

Kalau nak buat cerita cinta seorang doktor, pastikan ada episod khas yang membicarakan bagaimana profession mereka dikaitkan dengan cinta.

Sebagai contoh, muatkan babak si doktor terpaksa membedah kekasihnya yang kemalangan atau seumpama dengannya. Gambarkan betapa gigih dan risau dan gelisahnya seorang doktor itu.

Pastikan bahawa bab teknikal dan rawatan yang dipaparkan dalam babak pembedahan itu tepat. Jangan jadi macam sebuah drama yang di mana melibatkan untuk memberikan CPR pun salah dan membuatkan mereka yang tidak ada latar belakang medik pun ketawa berdekah.

Kalau nak buat cerita cinta seorang seorang penulis, gambarkan kehidupan seorang penulis itu sendiri.

Gambarkan bagaimana setiap babak penulis itu dengan pujaan hati itu berjaya memandunya mencipta babak-babak lain dalam novelnya. Buat bagaimana pujaan hatinya mampu menjadi ilham terindah seorang penulis.

Kalau nak buat cerita cinta tentang seorang polis, bikin satu babak yang melibatkan professionnya sebagai seorang polis dengan buah hatinya.

Sebagai contoh, seorang antagonis yang merupakan ketua kartel dadah yang disiasat oleh encik polis dalam drama telah menculik buah hati anda. Gambarkan bagaimana encik polis tadi mengetuai rakan-rakan polisnya yang lain bertindak bagi menyelamatkan buah hatinya.

Jangan kata kita tidak mampu dan melecehkan soal ini kerana inilah yang dituntut dalam sebuah karya cinta yang mahu menjadikan sebuah profession sebagai tema jalan ceritanya.

Jangan sesekali tidak mengulas tentang jalan karier wataknya. Jangan jadi seperti sebuah drama “Sayangku Kapten Helmi” (bukan nama sebenar) di mana kisah cerita cinta seorang doktor dan tentera.

Tetapi tidak ada sebuah babak pun yang benar-benar mengaitkan profession seorang tentera dan doktor dalam dalam kisah mereka. Realiti kehidupan seorang doktor dan tentera tak wujud langsung. Jalan cerita lebih kepada kisah cinta pelajar kolej sahaja.

Berbeza dengan luar negara, seperti mana drama Korea yang saya petik di awal artikel, bayangkan bagaimana ada satu babak yang melibatkan idealogi seorang tentera dan doktor teruji ketika mahu menyelamatkan seorang menteri Arab.

Si doktor percaya bahawa mereka harus merawat Pak Arab tadi walaupun bodyguardnya berkeras mahu menunggu doktor peribadi menteri Arab tadi.

Idealogi dan prinsip si doktor, nyawa mengatasi segala-galanya. Si askar pula cuba menghalang doktor kerana prinsip seorang tentera ialah arahan mengatasi segala-galanya.

Sebab itu ada kalanya ketika darurat, kalau arahan dikeluarkan untuk menembak semua yang melanggar perintah berkurung, maka si askar akan menembak tanpa memikirkan soal nyawa.

Itu cerita cinta luar negara tau. Kenapa negara kita tidak mampu memainkan kisah yang sangat tinggi falsafahnya? Jangan risau, cerita cinta tentera dan doktor yang saya jadikan contoh tadi tidak lari dari babak sweet, kiut-miut antara tentera dan doktor itu.

Tetapi sepertimana sebuah kehidupan, cinta bukanlah segala-galanya. Kehidupan itu sarat dengan pelbagai jalan cerita.

Tak perlu pergi jauh. Dalam negara kita ada satu tokoh yang boleh kita jadikan contoh paling besar. Tan Sri P Ramlee.

Kisah Penarik Beca lakonan arwah sendiri bersama dengan Saadiah. Betapa kisah cinta yang dipaparkan adalah tentang profession seorang penarik beca.

Bagaimana cintanya bersama dengan Azizah berpunca dari profession seorang penarik beca. Betapa kemudiannya, P Ramlee menggambarkan kepada kita hitam putih disebalik kehidupan seorang penarik beca.

Betapa kisah cinta Azizah dan watak utama filem itu memang benar-benar berkaitan dengan profession seorang penarik Beca.

Apakah sebenarnya kebanyakan daripada penulis kreatif terlalu malas untuk menghasilkan wadah cadangan seperti di atas?

Yalah, mahu menyiapkan semua karya di atas memerlukan sebuah kajian yang mendalam. Tetapi ingatlah bahawa seorang penulis ialah seorang pencatat tamadun kita.

Anda mahukan 1000 tahun lagi, apabila anak cucu kita membicarakan tamadun kita, mereka tidak akan lagi berani memperkatakan dengan bangga bahawa mereka berketurunan Malaysia?

Mungkin apabila mereka membaca dan menonton karya Malaysia ketika itu, mereka akan beranggapan bahawa doktor pada zaman 2016 adalah seorang yang tidak bekerja langsung. 24 jam bercinta sahaja!

Nota: Beza genre cinta berdasarkan profession dan genre memang berdasarkan sebuah profession ialah tema utama tetap cerita cinta. Tetapi janganlah dibuangkan penglibatan profession yang dijadikan tema untuk mewujudkan cinta. Gambarkan realiti sebuah profession itu sebenar-benarnya.


5 Kemahiran Ini Penting Diajar Kepada Anak Anda Demi Kerjaya Mereka Kelak

Kebanyakan orang akan mula bekerja pada usia awal 20-an selepas menamatkan pengajian di peringkat sijil, diploma atau ijazah.

Dalam waktu yang sama, ada segolongan anak muda yang memegang status mengganggur kerana tidak ada pekerjaan sementara atau tetap.

Perkembangan teknologi ke arah mesin automatik bagi menjimatkan masa dan kos turut beri kesan pada statistik penggangguran dalam negara.

Ini baru pada waktu sekarang. Bayangkan 10 tahun lagi, bagaimana landskap kerjaya anak-anak kita yang kini berusia di antara 8 – 11 tahun dan lebih muda dari itu.

Kita bertanggungjawab memastikan anak-anak kita berada di landasan yang betul demi masa depan mereka. Kita perlu memikirkan apakah yang terbaik buat mereka.

Jadi, sebagai permulaan anda perlu bantu terapkan kemahiran-kemahiran ini agar tinggi kadar survival mereka dalam pencarian kerjaya ketika sudah besar nanti.

5 kemahiran yang paling penting dikuasai oleh anak-anak anda bagi menguasai peluang kerjaya semasa mereka dewasa kelak:

Memandangkan kebanyakan kerja akan diambil alih oleh teknologi seperti artificial intelligence (AI), robot, dan mesin, anak and part didedahkan dengan aktiviti yang melibatkan kreativiti terutama relevant buat pasaran kerja masa depan.

Tanpa mengharapkan sekolah, anda perlu memainkan peranan bagi mendorong dan memupuk kreativiti anak-anak.

Kemahiran ini penting kerana dunia makin kompleks walaupun menuju kerja arah memudahkan kehidupan harian kita.

Ini kerana kerjaya masa depan akan dikelilingi dengan sistem yang besar dan luas, rangkaian laman web global, integrasi perisian dan hardware, data besar dan pemetaan kelakuan manusia.

Maka, semakin sistem berintegrasi, semakin tinggi kemahiran diperlukan untuk menyelesaikan masalah yang kompleks.

Dengan kesedaran ini, anda perlu mengajak dan mengajar anak anak bermain puzzle, Lego, permainan imaginasi seperti peralatan bengkel, doktor, chef dan permainan yang memerlukan anak buat sendiri.

Permainan sebegitu akan merangsang kreativiti dan tahap penyelesaian masalah anak.

Anak perlu dipupuk rasa cinta, rasa suka untuk belajar dan mempunyai kemahiran untuk belajar dan menyerap ilmu dengan cepat dan efektif. Ini kerana perkembangan ilmu dan kemahiran berlaku dengan cepat. Usaha ini akan membuatkan anak tidak ketinggalan.

Kemungkinan masa depan seperti zaman ketamadunan tinggi dulu di mana seorang individu mahir dua bidang. Contoh ustaz yang belajar perubatan, doktor yang tahu kejuruteraan perubatan dan polis yang kuasai kemahiran seni.

Kepintaran emosi ini bermaksud seseorang yang pandai menilai situasi orang di sekelilingnya, mampu mengawal dan mengekspresi emosi yang sepatutnya dengan apa yang berlaku dan tahu mengendalikan perhubungan interpersonal.

Ini bermakna anak-anak perlu mahir komunikasi, perhubungan interpersonal, ada perasaan empati apabila dewasa kelak agar mudah berinteraksi dan bergaul dengan pelbagai lapisan masyarakat tanpa mengira sempadan negara.

Anak-anak juga perlu sedar dan tahu tentang kepelbagaian budaya, agama dan konteks sosial yang lain agar dapat menyediakan solusi dan membina perhubungan dengan orang pelbagai later belakang negara.

Kemahiran ini penting dikuasai anak anak di usia muda sama ada di rumah dengan adik-beradik mahu pun di sekolah dengan rakan sekelas.

Percayalah untuk sukses dan disenangi ramai orang, kita perlu pandai bawa diri dalam kelompok komuniti terutama melibatkan kerjasama sesama ahli.

Antara aktiviti yang boleh memupuk sugar kerjasama anak anak ialah aktiviti penyelesaian masalah berdasarkan projek.

Solo geniuses will be no more valuable in future work force.

Ketahuilah 30% kerjaya yang ada pads hari ini akan pupus dalam masa 25 tahu dan 30-40% kerjaya baru akan tercipta dalam masa yang sama.

Jadi, kita kena tahu (atau tertanya-tanya?) apakah kemahiran yang diperlukan di masa depan.

Ditegaskan kembali, anda sebagai ibu bapa perlu membantu mempersiapkan anak anak dengan kemahiran kemahiran bernilai tinggi. Bukan sekadar mengejar keputusan akademik yang cemerlang.

Moga 5 kemahiran ini dapat beri anda gambaran kemahiran yang penting untuk anak anak.


Ini Tip Hilangkan ‘Stress’ Dan Buat Si Comel Gembira Yang Pemilik Kucing Wajib Tahu

Buat pemilik kucing di luar sana, semestinya anda mahu Si Comel anda gembira dan sihat, bukan? Tahukah anda bahawa Si Comel juga boleh berasa tertekan dan murung apabila berkurung di rumah dalam satu jangka masa yang lama.

Mesti anda tertanya-tanya cara untuk menghiburkan Si Comel agar tidak bosan ketika berada dalam rumah. Sebenarnya banyak aktiviti anda boleh lakukan bersama Si Comel yang dapat menstimulasikan mereka dengan cara bermain, bunyi, visual dan bau.

Sudah bersedia untuk ketahui cara menggembirakan Si Comel anda? Jom kita mulakan!

Kucing yang tinggal dalam rumah akan berasa bosan kerana melakukan perkara sama dan melihat benda yang sama. Anda perlu sediakan ruangan khas untuk Si Comel anda melihat pemandangan di luar tingkap dan juga menjaga kawasan ‘jajahannya’.

Kucing adalah pemburu semulajadi jadi dan sudah menjadi naluri mereka mengejar sesuatu, maka apa-apa sahaja permainan yang menstimulasikan jenis tingkahlaku ini sangat sesuai untuk kucing indoor. Apabila Si Comel aktif, kucing anda tidak akan sentiasa tidur disebabkan bosan.

Tipulah jika anda tidak perasan sofa anda ada kesan cakaran. Sebaiknya anda belikan pos pencakar dan perabot khas buat Si Comel anda kerana kucing suka mencakar bagi memastikan kuku mereka sentiasa tajam. Malah, Si Comel anda juga dapat menguatkan otot mereka.

Perkara paling penting adalah makanan yang berkhasiat dan sedap. Nak ‘pikat’ hati Si Comel anda agar gembira dan manja, anda boleh berikan mereka SmartHeart Cat Pouch.

Kaya dengan komposisi nutrisi terbaik seperti protein, lemak dan serat yang cukup untuk Si Comel dapat membantu dalam menggalakkan perkembangan otak mereka.

SmartHeart Cat Pouch hadir dalam pilihan varian berasaskan Ikan dan Ayam. Malah, SmartHeart Cat Pouch sangat mudah diberikan kepada si comel kerana disediakan dalam pouch yang mudah dibuka.

Komposisi nutrisi dalam SmartHeart Cat Pouch ini mengandungi Crude Protein min. 6.5% ~ 10.0%, Crude Fat min. 1.0% ~ 3.0%, Crude Fiber max. 1.0% dan Moisture max. 85.0%.

Bukan itu sahaja, ia dihasilkan secara cermat dan bersih dengan kombinasi vitamin dan mineral yang betul. Tekstur makanan yang lembut dalam setiap SmartHeart Cat Pouch, pasti akan menaikkan selera si comel terutama sekali ia diperbuat daripada ikan dan ayam sebenar!

Untuk pengetahuan anda, SmartHeart Cat Pouch ini hadir dengan dua seleksi pilihan iaitu ikan dan ayam. Bagi perisa ikan, ia tampil dengan 4 perisa iaitu Sardine with Red Snapper in Jelly, Tuna with Chicken in Jelly, Sardine with Chicken and Rice dan Tuna in Jelly (Kitten).

Manakala untuk ayam pula, ia hadir dengan Chicken with Rice and Cheese, Chicken with Rice and Kanikama, Chicken with Rice and Tuna dan Chicken with rice and Carrot.

Disebabkan SmartHeart Cat Pouch ialah wet food, ia haruslah diambil bersama dry food supaya pemakanan Si comel anda lengkap dan seimbang. Anda hendaklah memberikannya mengikut kuantiti yang disyorkan berdasarkan berat dan usia Si comel anda.

Anda boleh dapatkan SmartHeart Cat Pouch di pasaran sekarang dengan beli sahaja di SmartHeart Flagship Store Lazada, SmartHeart Online Shop, kedai haiwan peliharaan, pasar raya, 7-Eleven dan Pet Chain Store (Petswonderland atau Pets Lover Centre).

Untuk maklumat lanjut tentang SmartHeart Cat Pouch, anda boleh layari laman sesawang SmartHeart atau terjah sahaja ke Facebook SmartHeart. Tunggu apa lagi? Jom beli SmartHeart Cat Pouch ini disini.

Kami kongsikan cara untuk anda eratkan hubungan bersama Si Comel anda pada pautan di bawah ini.

Mudah Dan Berkesan, Ini Tip Untuk Anda Mengeratkan Hubungan Dengan Si Comel

Lihat Bagaimana Lelaki Ini Tunjukkan Cara Mudah Mandikan Kucing Kesayangannya

7 Langkah Mudah Bina Tipi Untuk Kucing Anda Tidur Selesa


Ini Tip Penting Dan Mudah Penjagaan Laptop Supaya Tahan Lebih Lama

Laptop merupakan satu keperluan dalam kalangan pelajar dan juga mereka yang bekerja untuk menyelesaikan tugasan mereka. Tanpa laptop, kerja seperti assignment, editing dan lain-lain pasti sukar untuk dilaksanakan.

Terbaharu, seorang pengguna Twitter @touchmediautara telah berkongsi beberapa tip penjagaan laptop yang anda boleh amalkan. Baca perkongsian beliau di bawah ini.

Sebenarnya TIPS penjagaan laptop ni meluas dr segi hardware dan software.

Dr segi HARDWARE,1. Jgn guna laptop melebihi 8 jam. (Maksudnya laptop perlu dimatikan utk kestabilan hardware) 2. Jgn guna laptop di atas tilam atau fabrik yg boleh menutupi ruangan angin keluar masuk. https://t.co/rDH2wOMrba

— [email protected] (@touchmediautara) December 6, 2019

1. Jangan menggunakan laptop melebihi 8 jam dimana perlu dimatikan untuk kestabilan hardware.

2. Elakkan menggunakan laptop di atas tilam atau fabrik yang boleh menutupi ruangan angin keluar masuk.

3. Pastikan laptop di service setiap 6-8 bulan sekali.

4. Untuk kelajuan yang optimum, upgrade dari HDD kepada SSD. *Nota: tidak semua laptop sesuai untuk upgrade.

5. Untuk bateri, jangan sesekali charge sepanjang masa kerana akan memendekkan jangka hayat.

6. Setiap laptop mempunyai daya tahan tersendiri. Pastikan anda tahu kelebihan dan kekurangan laptop anda.

1. Pastikan anda sentiasa update Windows anda. untuk keselamatan dan kestabilan sesebuah Windows itu.

2. Windows 7 kini sudah mencapai umur yang matang, jadi update untuk Windows Defender juga telah hampir ke penghujungnya. Anda yang masih menggunakan Windows 7 dinasihatkan berhati-hati.

3. Kepada pengguna Windows 8, anda disarankan untuk update laptop anda kepada Windows 10 yang lebih baik dari segi kestabilan. Windows 10 kini dilengkapi Windows Defender yang mampu menahan daripada ransomware yang sangat merbahaya ketika ini.

4. Pastikan sumber muat turun daripada Internet itu selamat. Jika anda buka google, anda akan lihat simbol berwarna hijau di sebelah kiri website dan itu menandakan website itu selamat.

5. Mesti anda suka bermain game di laptop anda bukan? Main game tidak salah tetapi kena tahu spesifikasi laptop dan game bersesuaian atau tidak.

6. Install software dari sumber yang tidak diketahui. Anda kene tahu, software ini ada banyak jenis dan ada juga terselit virus. Jadi, pastikan anda tahu dan kenalpasti jenis software yang anda inginkan. Install hanya software itu sahaja tida perlu add on software dari satu installer yang sama.

7. Untuk kelajuan, rajinkan diri buat disk cleanup. Anda pergi local disk c, right click dan pilih bawah sekali, properties. Kemudian ada pilihan disk cleanup, tekan situ dan ikut arahan yang diberikan.

Mudah bukan? Pastinya perkongsian ini dapat membantu anda untuk menjaga laptop agar dapat bertahan lama dan memberikan performance terbaik untuk anda. Selamat mencuba!

Itu tip penjagaan laptop, anda inginkan tip lain? Klik pautan di bawah untuk tip ‘life hacks’ yang lain.

Ini Cara Baiki Kipas Seperti Baharu Bermodalkan Bawah RM10

Ini ‘Bahan Rahsia’ Hilangkan Kotoran Degil Pada Kasut

7 Cara Programmer Malaysia Boleh Menjana USD Tanpa ke USA


Ini Tip Pilih Lokasi Penginapan Strategik Untuk Mudahkan Perjalanan Anda Di Jepun

Ramai yang ingin datang melancong ke Tokyo tetapi tidak tahu di mana tempat yang paling stategik dan juga sesuai untuk menginap. Jadi, saya ingin membantu dengan memberi sedikit sebanyak informasi tentang lokasi penginapan yang sesuai di tokyo.

Segala penginapan ini boleh dibuat carian di internet menggunakan AirBnB, Agoda, booking.com, trivago dan pelbagai aplikasi yang lain. Namun, lebih utama adalah kita harus tahu lokasi yang sesuai.

Pertama sekali untuk pemilihan lokasi, harus dilihat pada tujuan. Ada yang datang ke tokyo untuk membeli-belah, ada yang datang untuk melancong dan ada juga yang datang ingin berseronok di taman tema.

A post shared by  🍓15ROCK69!!! (@1569_mah) on Jan 15, 2020 at 4:31am PST

Bagi yang ingin melancong bersama keluarga dan mempunyai jadual perjalanan yang basic, saya sarankan untuk membuat carian di lokasi Asakusa, Taito, Ueno, Arakawa, Sumida dan Kimsicho.

Bagi lokasi ini, ianya mudah untuk mendapatkan makanan halal dan juga ada beberapa tempat yang berdekatan dengan masjid dan juga tempat tumpuan pelancong seperti di Ueno ada Ameyokocho Street (seperti Petaling Street), dan juga ada Ueno park (lokasi bagi melihat sakura).

Di Ueno dan juga Asakusa juga ada masjid bagi memudahkan untuk urusan solat. Lokasi-lokasi ini juga agak murah dari segi harganya berbanding di tempat lain. Dan tempat yang agak tenang kerana jauh sedikit dari ibu kota.

Bagi yang ingin datang untuk membeli-belah, antara lokasi yang saya sarankan adalah Shinjuku, Shibuya dan berdekatan dengan tempat-tempat tersebut.

This is Shinjuku!! . . . Location: Tokyo Camera: Sonya7III Lens: fe70-200mmGMf2.8 Edit: lightroom . . @sony @sonyalpha @streetmobs #とっておきのすげーフォト . . . . #kabukicho #sonyimages #team_jp_ #sonya7iii #discoverjapan #urbanandstreet #ptk_japan #raw_japan #depthobsessed #street_ninjas #lines_and_points #rawurbanshots #nipponpic #thestreetpr0ject #street_vision #street_focus_on #streetgrammers #street_classics #best_japan_photos #trappingtones #dof_addicts #citykillerz #darkmobs #daily_photo_jpn #street_life_mood #urbanromantix #shotz_fired #streetmobs #prime_optiqx

A post shared by  しそ (@shisonydayo) on Jan 17, 2020 at 6:36pm PST

Di kawasan ini, penginapan agak mahal, namun mudah bagi sesiapa yang ingin membeli-belah kerana kebanyakan tempat di sini ‘hidup’ sampai ke malam dan kawasan shopping hanya dalam lingkungan jalan kaki sahaja. Kawasan ini agak sibuk namun ianya merupakan syurga bagi yang ingin berhibur dan juga shopping tapi tidak sesuai untuk datang melancong santai-santai bersama keluarga.

Namun, harus diingatkan, stesen Shinjuku merupakan stesen keretapi yang paling sibuk di dunia. Jadi untuk penggunaan keretapi, anda mungkin terpaksa bersesak dengan pengguna yang lain. Malah, anda dapat melihat pengguna keretapi dengan kepadatan yang amat di mana mungkin muka rapat ke cermin sehingga penyet hidung dan juga petugas di luar menolak orang bagi masuk ke dalam keretapi.

Ada pro dan con di situ. Jangan terkejut, disamping yang bertujuan melancong dan shopping, ada juga yang datang semata-mata ingin ke taman tema kerana di Tokyo ada dua taman tema yang besar iaitu Disneyland dan juga Disneysea.

Untuk keseluruhan cover bermain di semua tempat di dalam Disneyland dan juga Disneysea, kebiasaannya mengambil masa sehingga 3 hari. Kerana itulah Disney memperkenalkan 3 days pass dimana sehari untuk Disneyland , sehari Disneysea dan hari yang ke tiga boleh pilih sama ada ingin masuk ke Disneyland atau Disneysea.

A post shared by  Brooke Quirion (@thebookofbrookee) on Jan 16, 2020 at 5:37pm PST

Bagi yang bertujuan untuk bermain di taman tema ini, saya nasihatkan membuat carian di kawasan berdekatan dengan Disneyland ini. Namun, area yang berdekatan dengan Disneyland ini hanyalah hotel sahaja yang turut menyediakan shuttle bus ke Disney.

Bagi yang ingin membuat carian rumah apartment ataupun bukan hotel, boleh membuat carian di area Urayasu. Ramai yang turut membuat AirBnB di kawasan ini dan jarak agak dekat untuk ke taman tema.

Pemilhan lokasi juga harus dilihat dengan jarak stesen keretapi. Bagi yang menggunakan pengangkutan awam, harus membuat carian berdekatan dengan train station agar mudah untuk ke mana sahaja. Harus diingatkan 12 minit berjalan kaki bersamaan jarak 1km. Jadi untuk membuat cariaan, cari yang dibawah 6 minit jarak jalan kaki dari station.

Semoga apa yang saya tuliskan ini bermanfaat untuk semua bagi membuat carian lokasi tempat penginapan di tokyo. Dan bagi yang tidak mahu pening, kami menyediakan ground pakej keseluruhan dari pickup airport sehingga hari terakhir hantar ke airport. Boleh semak di page kami JAPAN Tour Team untuk urusan lebih lanjut.

Untuk pengetahuan anda, kad tukaran wang terbaik di Jepun adalah BigPay. Baru pertama kali dengar tentang BigPay? Klik pautan di bawah untuk ketahui lebih lanjut.

AirAsia Membawakan Perkhidmatan Dompet Digital Tersendiri Dikenali Sebagai ‘BigPay’

AirAsia Tawar Diskaun Tiket Penerbangan Sempena Tahun Baru Cina

5 Persediaan Penting Buat Anda Yang Ingin Melancong Ke Jepun


Ini Tip & Trik Tempah Hotel Dengan Harga ‘Murah’ Anda Perlu Tahu

Selain destinasi, bagi anda apa yang penting untuk melancong? Pasti rata-rata daripada anda menjawab tempat penginapan. Penginapan yang bagaimana selalu menjadi pilihan anda? Adakah hotel 5 bintang ataupun hotel yang murah atau macam mana?

Bagaimana jika kami katakan anda boleh menempah hotel 5 bintang tetapi murah? Terbaharu, seorang pengguna Facebook, Hafizi Zain telah berkongsi tip dan trik yang anda boleh gunakan untuk menempah hotel. Baca perkongsiannya di bawah:

Setiap kali buat tempahan hotel, saya akan buat perbandingan di 3 tempat iaitu Trivago, Traveloka dan laman web hotel itu sendiri. Banyak kali saya perasan, kadang-kadang website hotel itu sendiri lagi murah berbanding booking.com dan Agoda sebab terdapat penawaran diskaun untuk tempoh-tempoh tertentu. Jadi, bandingkan dahulu sebelum membuat keputusan.

Saya suka tengok di Traveloka sebab di sini dia sudah letak harga yang termasuk tax dan bayaran. Tidak seperti booking.com dan Agoda, harga yg dipamerkan tidak termasuk tax. Susah untuk kita bajet. Lagipun, Traveloka selalu ada kod promo dan sekarang jika anda membuat pembayaran menggunakan kad Maybank serta menguunakan kod MAYSTAYN atau MAYSTAYE, anda boleh dapatkan diskaun 10% atau 15%. Banyak bukan?

Untuk Agoda atau  booking.com, ada trik yang anda boleh gunakan. Anda pilih dahulu hotel dan tarikh yang anda ingin pergi, masukkan details nama dan email. Kemudian ketika ingin membuat bayaran, anda batalkan dan dalam masa sehari dua, anda akan dapat email mengatakan bilik tersebut ada diskaun seperti ingin pujuk anda. Jika anda rasa diskaun tersebut berbaloi, anda rebutlah segera.

Kalau anda hanya saja-saja meninjau hotel, pastikan anda pilih ‘private tab’ untuk Mozilla Firefox atau Incognito untuk Chrome. Ini adalah untuk pastikan mereka tidak dapat mengesan anda apabila anda masuk ke website tersebut untuk kali kedua dan mereka akan naikkan harga. Ini memang strategi mereka. Strategi ini juga digunakan oleh airlines seperti AirAsia, MAS dan lain-lain.

Pertama kali anda masuk ke website itu, anda dapat harga murah. Kemudian, anda masuk semula harga sudah naik. Ini kerana dia sudah dapat ‘trace’ yang anda pernah datang ke website itu dan sebab itu dia naikkan harga. Jadi, pastikan anda guna Private Tab atau Incognito sebelum meninjau hotel anda.

Jangan sesekali simpan butiran kad kredit di Agoda atau mana-mana website. Sebab ramai yang saya dengar cerita dimana mereka akan buat ‘Auto Booking’ bagi pihak kita. Yer la, kadang-kadang kita hanya survey hotel itu dan tidak buat booking pun lagi. Akan tetapi disebabkan sistem sudah ada butiran kad kredit kita, terus dia buatkan tempahan untuk kita. Kalau dapat harga murah ok tapi jika harga mahal? Kita yang rugi.

Buat tempahan pada waktu malamatau tengah malam. Ini yang saya selalu perasan. Kalau menempah pada waktu siang, bilik selalu sold out atau harga selalu tinggi. Tidak kisahlah anda tinjau di Agoda, booking.com atau Traveloka, semua pattern sama. Akan tetapi, cuba kalau anda tempah waktu malam, memang banyak bilik available dan murah berbanding waktu siang. Tidak percaya? Anda boleh cuba bandingkan.

Kalau tempah hotel bagi pihak orang lain, pastikan anda masukkan nama dia di bahagian ‘Booking For Someone Else’. Kalau tidak, susah nanti mahu check in sebab sesetengah hotel mempunyai prosedur yang ketat. Saya pernah kena ketika booking untuk kawan dan saya letak nama saya semasa booking. Semasa check in, hotel itu tidak bagi kawan saya check in sebab itu bukan nama dia. Tidak pasal-pasal saya kena telefon Agoda dan minta dia tukarkan kepada nama kawan saya.

Dalam pelbagai website tempahan hotel online, website Agoda merupakan salah satu website yang sediakan mata ganjaran. Kalau anda buat tempahan, buat review dan rekemen kepada rakan-rakan, anda dapat mata ganjaran. Jadi, mata ganjaran yang terkumpul itu boleh ditukar ke RM dan dapat bilik hotel percuma.

Tip yang ini pelik sikit tetapi benar. Kalau mahu booking hotel di luar negara, pastikan anda pilih bahasa negara tersebut dan currency pun ikut negara tersebut. Kalau bahasa bertukar, anda terjemah sahaja dan bandingkan harga kerana memang berbeza.

Kalau anda melancong ke luar negara dan ingin memudahkan anda, tempahlah menggunakan trip.com. Download aplikasi ini kerana terdapat banyak kod promo dan anda bukan sahaja boleh tempah hotel, tetapi anda juga boleh tempah tiket penerbangan dan keretapi.

Untuk anda yang betul-betul inginkan hotel murah dan jimat semasa melancong, anda boleh membuat tempahan dengan menggunakan aplikasi OYO. Saya sendiri sudah cuba dan memang murah hotel yang ditawarkan. Boleh dikatakan harga tidak logik, tetapi tidak semua hotel bawah OYO tetapi masih lagi pelbagai pilihan hotel yang ditawarkan.

Pastinya dengan perkongsian ini dapat membantu anda untuk membuat tempahan hotel dengan lebih bijak. Di bawah kami kongsikan list hotel yang anda boleh pergi untuk ‘staycation’.

5 Hotel Terbaik Dengan Kolam Renang Berlatar Belakangkan KLCC

5 Hotel Di Malaysia Yang Sangat Unik Dan Bersejarah

Lihat Keunikan Homestay Kontena ‘Stayrehat’ Berdekatan Lembah Klang Ini


Ini Top 5 Makanan Tempatan Paling Digemari Rakyat Malaysia

Negara kita iaitu Malaysia terkenal di seluruh dunia disebabkan kepelbagaian budaya dan boleh dikatakan sebagai syurga makanan. Sebut sahaja perihal makanan, apakah makanan kegemaran anda?

Pastinya anda sudah terbayang makanan kegemaran anda diminda dan setiap orang mempunyai cita rasa yang berbeza. Kali ini, kami ingin kongsikan 5 makanan Malaysia yang menjadi pilihan rakyat Malaysia melalui jawapan-jawapan yang diberikan oleh pembaca Vocket:

Nampaknya ramai yang menyukai nasi lemak. Nasi lemak selalunya menjadi pilihan sarapan pagi dan rasanya yang sedap merupakan pilihan rakyat Malaysia.

Siapa yang tidak menyukai nasi ayam? Kebiasaanya nasi ayam dimakan pada waktu tengahari berikutan penyediaanya yang cepat. Jenis nasi ayam pula, kami lebih suka style hainan.

Nasi bujang selalunya menjadi pilihan utama pelajar. Allmaklumlah, para pelajar ingin berjimat cermat, maka mereka sering makan nasi bujang.

Roti canai dimakan panas-panas memang sedap. Kebiasaannya roti canai dimakan waktu sarapan dan juga pada waktu malam.

Terdapat 3 jenis laksa iaitu laksa Penang, laksa Johor dan laksa Sarawak. Ketiga-tiganya memiliki rasa yang berbeza. Mana satu pilihan anda?

Sebenarnya banyak lagi pilihan makanan yang terdapat di negara kita ini, ini hanyalah top 5 sahaja. Adakah anda pun gemar menikmati makanan di atas?

Lagipun, negara kita ini memiliki pelbagai jenis makanan berikutan terdapat pelbagai kaum dan budaya. Malah, dalam setiap makanan tersebut sebenarnya bukan hanya melambangkan sesuatu kaum sahaja tetapi melambangkan perpaduan kaum di Malaysia.

Kenapa kami kataan begitu? Sebagai contoh, nasi lemak merupakan masakan kaum Melayu, tetapi kini nasi lemak di nikmati oleh kaum lain juga. Adakah anda bersetuju?


Ini Top 5 Perkara Paling Mengecewakan Apabila Kita Sudah Dewasa

Pasti waktu kecil-kecil dahulu kita tidak sabar ingin menjadi dewasa, dapat ke sana sini dan dapat membuat apa sahaja yang kita inginkan tanpa dilarang atau disekat. Akan tetapi, apabila telah meningkat dewasa, ramai yang ingin kembali semula menjadi kanak-kanak.

Apa yang membuatkan anda ingin kembali menjadi kanak-kanak sebenarnya? Adakah kehidupan sebagai seorang yang dewasa banyak mengecewakan dan menghampakan anda?

Adakah anda perasan, kami telah bertanya beberapa soalan di Facebook page kami?

Kami telah mendapat pelbagai respon daripada anda untuk soalan ‘perkara paling mengecewakan anda apabila anda menjadi dewasa’. Pasti setiap daripada anda memiliki jawapan yang berbeza dan ada yang memiliki jawapan yang sama. Berikut kami kongsikan 5 perkara paling tidak best apabila sudah dewasa:

Bercakap tentang hutang, ramai diantara kita yang memiliki hutang dengan bank kerana membuat pinjaman pelajaran, perumahan, kereta dan sebagainya. Boleh dikatakan kita bekerja hanya untuk membayar hutang sahaja. Akan tetapi, jika kita pandai mengurus kewangan dengan baik, nescaya kita akan bebas hutang.

Perkembangan teknologi pada masa ini sangat memberansangkan dan kebanyakan orang taksub dengan media sosial. Jika dahulu, kita sering bersosial dengan bermain pelbagai permainan seperti main pondok-pondok, konda-kondi, baling selipar dan sebagainya. Akan tetapi, dengan arus perkembangan teknologi, segala permainan yang sering kita bermain kian pupus dan tidak dapat diturunkan kepada generasi seterusnya.

Tidak dapat dinafikan bahawa makin kita meningkat umur, makin kita kekurangan masa bersama kedua ibu bapa kita. Malah, kita akan melihat satu-satu orang tersayang pergi tidak kembali. Pastinya ia menyedihkan kerana tidak mudah untuk kita menerima orang yang dekat dengan kita pergi selama-lamanya.

Masyarakat sekarang boleh dikatakan memiliki kerjaya yang tetap, bahkan ada yang memiliki pekerjaan lebih daripada satu hanya untuk menampung perbelanjaan seharian. Apabila sibuk mencari wang, tiada masa untuk berseronok dan berehat, bahkan tiada masa untuk bersama keuarga.

Pada zaman kanak-kanak dahulu, Hari Raya Aidilfitri adalah waktu yang paing ditunggu-tunggu sebab boleh dapat duit raya. Apabila sudah dewasa, tidak dapat lagi duit raya tetapi kena pula bagi duit raya.

Jika dilihat daripada jawapan-jawapan yang diberi, pasti semua orang boleh relate. Apabila kita meningkat dewasa, pasti kehidupan kita akan lebih mencabar kerana kita akan berjumpa dengan pelbagai ragam manusia.

Malah, masa dan kewangan sering menjadi kerisauan kita apabila dewasa kerana kesibukan kita mencari duit, kita kehilangan masa berharga bersama keluarga. Sedangkan kita patut meluangkan masa bersama keluarga juga.

Tidak dinafikan bahawa ketika zaman kanak-kanak, kita sering berhibur dan bersuka ria bersama keluarga tercinta kerana tidak memiliki komitmen dan kerunsingan hidup. Walaupun kehidupan alam dewasa ini tidaklah seindah seperti zaman kanak-kanak, tetapi kita harus jalaninya dengan tabah kerana ia sebahagian daripada proses kehidupan.


Ini ‘Trick’ Yang Digunakan Pengarah Untuk Rakam Adegan Heret Peti Besi Dalam Fast Five

Hampir sedekad sejak mula ditayangkan, filem kelima daripada francais Fast & Furious iaitu Fast Five masih lagi segar diingatan para penonton.

Antara scene yang menarik perhatian ramai sudah pastinya dimana kumpulan yang didalangi Dominic Toretto berjaya merampas peti besi mengandungi wang dengan berat 4 tan menggunakan dua buah Dodge Charger.

Meskipun situasi ini hanya berlaku dalam sebuah filem, sehingga kini orang ramai masih tertanya-tanya bagaimana scene ini berjaya direalisasikan.

Pada kali ini kami berjaya mendapat jawapannya dimana tidak semua scene yang dipaparkan menggunakan bantuan CGI. Sebaliknya, kehadiran stunt coordinator antara yang berjaya membuatkan scene ini kelihatan sangat lancar dan realistik.

Difahamkan sebuah peti besi telah digunakan dan telah diubah suai pada bahagian dalam bagi menempatkan stereng serta empat buah tayar. Perkara ini dibuat bagi memudahkan peti besi ini mudah bergerak dan ‘diheret’ menggunakan dua buah Dodge Charger.

Dalam usaha untuk membuatkan peti besi ini tampil realistik dalam filem, empat buah tayar yang tersedia telah disorokkan pada bahagian dalam peti besi ini.

Sememangnya sebuah idea yang hebat daripada semua krew filem ini. Tidak bergantung kepada CGI yang banyak serta memilih untuk menjalankan penggambaran ini penuh dengan risiko pastinya membuatkan orang ramai lebih menghargai filem ini.

Anda boleh tonton video di bawah daripada stunt coordinator Fast Five untuk mengetahui lebih lanjut bagaimana scene yang penuh dengan aksi ini berjaya dijalankan.

Tular pada bulan lalu apabila The Rock terpaksa cabut ‘auto gate’ di rumahnya menggunakan tangan kerana tidak mahu terlambat ke tempat kerja.

The Rock Cabut ‘Auto Gate’ Guna Tangan, Tidak Mahu Terlambat Ke Tempat Kerja

T-Shirt Kedah Digayakan Pelakon Dalam Filem Tamil Buat Netizen Terhibur Dan Bangga


Ini Tujuan Tema Hari OKU Sedunia Dipilih Oleh United Nation

3 Disember ialah Hari OKU Sedunia yang diraikan sejak 1992 bagi mencetuskan kesedaran kepada orang ramai berkenaan cabaran sebagai OKU dalam kehidupan seharian.

Disebabkan itu tema setiap tahun berkisar kepada pertimbangan terhadap OKU sebagai salah seorang anggota masyarakat.Tema dipilih oleh United Nation dan negara-negara yang menganggotainya perlu embrace them into their undang-undang, polisi, perancangan dan sebagainya.

Tema tahun 2016 ialah “Achieving 17 Goals for the Future We Want”. Tema ini dipilih bagi mengetengahkan suara bahawa OKU juga adalah sebahagian daripada pelan United Nation iaitu “17 Sustainable Development Goals” (SDG). Jadi, kerangka dan inisiatif patut selari dengan keperluan OKU.

Ini kerana hilang upaya diri atau kecacatan bukan sekadar melibatkan masalah kesihatan sahaja. Ia melibatkan human rights dan development issue.

Menurut World Health Organisation, lebih daripada 1 billion orang cacat di dunia ini. Dan 1% populasi dunia berkerusi roda. Angka 1% itu kelihatan kecil bagi sesetengah pihak. Hakikatnya, lebih 65 juta orang di dunia ini perlu menggunakan kerusi roda untuk bergerak.

“An estimated 1% of the world’s population, or just over 65 million people, need a wheelchair.” – WHO

1. Sukar melakukan tugas atau tindakan yang dianggap mudah oleh orang normal.
2. Terhad penglibatan dengan masyarakat dan program.
3. Perlu fasiliti khas dan pembiayaan untuk jalani kehidupan asas.
4. Kos hidup lebih tinggi berbanding orang normal bagi memenuhi keperluan ubat-ubatan, latihan, peralatan dan lain-lain.
5. Alami tekanan emosi sekiranya tidak kuat mengharungi dugaan ini.

Walaupun hilang upaya diri atau kecacatan itu satu kekurangan, ia tidak menghalang seseorang mencapai kejayaan sekiranya dia memiliki kekuatan dalaman yang mengatasi kelemahan luarannya.

Bak kata Tere Liye, “Hidup harus terus berjalan, tidak peduli seberapa banyak hal menyakitkan atau membahagiakan, biar waktu yang menjadi ubat.”

Jika orang tanya bolehkah OKU mengembara, jawapannya boleh selagi ada akses untuk mereka. Jika orang tanya bolehkah OKU bergaul dengan orang lain, jawapannya boleh selagi ada akses.

Dengan akses, ada OKU yang belajar tinggi hingga raih PhD dalam bidang yang diceburi dan ada juga sukses dalam bisnes. Mereka turut jadi orang yang boleh memberi sumbangan kepada masyarakat dan negara.

Akses itu bukan simpati atau kelonggaran. Akses itu adalah keperluan bagi OKU untuk mengadaptasi dengan keadaan persekitaran agar boleh melakukan pelbagai perkara tanpa banyak halangan.

Banyak perihal berkaitan OKU di dalam SDG yang berkaitan dengan pendidikan, pertumbuhan dan pekerjaan, ketidaksamaan dan akses penempatan agar satu masa nanti ia merangkumi sepenuhnya OKU.

Oleh itu wajar ada tindakan dalam bentuk perundangan, rangka kerja, dasar, program dan tindakan yang konsisten agar kelak terhapus diskriminasi dan halangan ke atas OKU terhadap hak asasi mereka.

Pada masa ini pihak kerajaan dan masyarakat prihatin menunjukkan usaha positif dalam mewujudkan akses kepada OKU agar no one left behind. Harap satu hari nanti OKU boleh menjalani kehidupan dengan lebih baik.

Tema-tema Hari OKU Sedunia yang dipilih oleh United Nation:

1. 2015 – Inclusion matters: access and empowerment for people of all abilities
2. 2014 – Sustainable development: the promise of technology
3. 2013 – Break barriers and open doors to realise an inclusive society for all
4. 2012 – Removing barriers to create an inclusive and accessible society for all
5. 2011 – Together for a better world for all: Including persons with disabilities in development
6. 2010 – Keeping the promise: Mainstreaming disability in the Millennium Development Goals towards 2015 and beyond
7. 2009 – Making the MDGs Inclusive: Empowerment of persons with disabilities and their communities around the world
8. 2008 – Convention on the Rights of Persons with Disabilities: Dignity and justice for all of us
9. 2007 – Decent work for persons with disabilities
10. 2006 – E-Accessibility
11. 2005 – Rights of Persons with Disabilities: Action in Development
12. 2004 – Nothing about Us without Us
13. 2003 – A voice of our own
14. 2002 – Independent Living and Sustainable Livelihoods
15. 2001 – Full participation and equality: The call for new approaches to assess progress and evaluate outcome
16. 1999 – Making information technologies work for all
17. 1998 – Accessibility for all for the new Millennium
18. 1997 – Arts, Culture and Independent Living


‘Ini Upacara Puja Syaitan’ – Tragedi Konsert Travis Scott Dikaitkan Dengan Freemason

Klip video kejadian yang membunuh lapan orang di Astroworld telah mula membanjiri aplikasi TikTok. Spekulasi berkembang, orang ramai mula mengaitkan kejadian itu dengan perkara mistik dan mereka yang taksub dengan teori konspirasi juga tidak ketinggalan untuk memberi pandangan. Ada juga dakwaan yang menuduh penyanyi rap Travis Scott, penyanyi dan juga pengasas festival itu, mengetuai upacara memuja syaitan secara besar-besaran.

Perkara ini tidak masuk akal, namun teori ini berkembang dan semakin mendapat tarikan. “Ini bukan perayaan, ia adalah pengorbanan,” kata salah satu komen. “Industri muzik adalah syaitan dan tempat mengumpul jiwa,” kata komen lain dengan 34,000 suka. Dengan frasa seperti ‘dunia astronik’ atau ‘iluminati astroworld’, ia mula mendapat tempat di media sosial.

Bagi pakar, maklumat yang berkembang berlandaskan teori konspirasi telah menyebabkan salah faham terutamanya kepada generasi muda yang banyak mendominasi media sosial. “Kita ada stereotaip bahawa mereka yang percaya teori konspirasi adalah orang yang lebih tua, namun orang muda dalam beberapa situasi lebih senang terdedah,” kata Jennifer Stromer-Galley, seorang profesor yang mempelajari platform media sosial di Universiti Syracuse kepada The Guardian.

Antara teori yang mengaitkan syaitan dengan kejadian maut di Astroworld tersebut adalah penggunaan beberapa ‘simbol’ yang dikatakan pelik dan mengikut Freemason, termasuk gambar api dan burung merpati yang terbakar. Manakala sebahagian pula menyatakan bahawa pentas itu direka dengan bentuk ‘salib yang terbalik, seolah jalan menuju ke neraka’. Yang lain pula mendakwa bahawa Travis Scott dan Drake “dilahirkan selang 66 bulan 6 hari”.

Bagi Joseph Russo, pensyarah yang mengajar di kelas antropologi teori konspirasi di Universiti Wesleyan, beliau berpendapat dakwaan liar ini mempunyai kaitan dengan organisasi QAnon yang tumbuh sejak Donald Trump menjadi Presiden Amerika Syarikat. “Ia merebak dan membentuk sesuatu yang berbeza, tetapi ia kembali kepada idea asal bahawa terdapat sekumpulan orang yang mengawal di sebalik semuanya,” kata Russo. “Ia sangat menggoda, dan sentiasa kembali – tetapi apa yang menghairankan adalah orang muda semakin mengikut skrip ini.”

Ini bukan kali pertama TikTok menjadi pusat kepada penyebaran maklumat yang salah dalam kalangan pengguna muda. Pada tahun 2020, terdapat teori yang menuduh salah satu jenama perabot sebagai pusat pemerdagangan manusia dan seks kanak-kanak. Jurucakap TikTok berkata kandungan teori konspirasi melanggar garis panduan dan TikTok akan mengambil tindakan terhadap kandungan tersebut. Bagi Abbie Richards, seorang penyelidik maklumat salah TikTok, walaupun teori konspirasi kelihatan tidak merbahaya, namun ia masih boleh menimbulkan masalah dan kesan besar di luar talian.

Pada 2016, seorang lelaki radikal yang percaya dengan teori konspirasi dan mempunyai kaitan dengan QAnon menyerbu sebuah restoran di Washington DC dengan senjata. Pemberontakan 2021 di Capitol AS adalah sebahagian besar kejadian yang didorong oleh teori konspirasi dan telah mengakibatkan lima kematian.

Penyebaran maklumat salah dan teori konspirasi, di kalangan orang muda dan tua, nampaknya semakin memburuk selepas tragedi konsert di Houston, kata Russo. “Dalam masa di mana orang muda merasakan mereka hidup dalam dunia yang huru-hara di mana tidak banyak yang masuk akal, teori konspirasi tertentu boleh terasa seperti selimut keselamatan, kerana ia memberitahu kita bahawa ada perintah di atas semua kejadian yang berlaku,” katanya.

Tragedi ‘mosh pit’ bawa maut, lapan orang mati kena hempap di konsert Travis Scott. Untuk bacaan lanjut, klik pautan di bawah.

Tragedi ‘Mosh Pit’ Bawa Maut, Lapan Orang Mati Kena Hempap Di Konsert Travis Scott

Klip Linkin Park Henti Persembahan Kembali Tular Selepas Tragedi Di Konsert Travis Scott


Ini Virus Yang Berpotensi Jadi Pandemik Di Masa Hadapan, Lapor Para Saintis

Tahukah anda bahawa terdapat beratus ribu virus lain yang berada di tubuh haiwan dan menunggu masa untuk menjadi ancaman pandemik yang baru?

Terbaharu, salah sebuah platform dalam talian yang diberi nama SpillOver kini menyediakan senarai wabak haiwan yang berpotensi menular kepada manusia dan mampu menyebabkan penyebaran wabak. Portal ini pada dasarnya dirancang untuk memantau virus haiwan yang baru ditemui dan mampu untuk memberi kekacauan kepada kesihatan manusia pada masa hadapan.

Zoë Grange, penyelidik pasca doktoral dengan One Health Institute di University of California, Davis (UC Davis), salah seorang founder  dan orang yang bertanggungjawab memimpin portal SpillOver berkata kepada Live Science bahawa wabak yang dunia sedang hadapi kini adalah salah satu contoh ribuan virus yang ada di luar sana yang berpotensi merebak dari haiwan ke manusia.

Dia menambah bahawa SpillOver dibina bukan sahaja untuk memberi pengetahuan atau amaran awal kepada manusia, tetapi juga mengutamakan ancaman wabak yang mempunyai risiko untuk menyebar kepada manusia.

Difahamkan kira-kira 250 wabak dikenali sebagai zoonosis, yang merupakan wabak yang dapat menyebar dari haiwan ke manusia dan dianggarkan lebih dari 500,000 virus berpotensi untuk merebak, kata para penyelidik mengenai SpillOver yang diterbitkan dalam jurnal Proceedings of the National Academy of Science.

Namun, dari ratusan ribu wabak yang ada, para saintis menyatakan bahawa tidak semua berpotensi untuk berpindah dari haiwan ke manusia. Disebabkan itu, para penyelidik telah membuat senarai wabak dengan menentukan nilai wabak mana yang paling berisiko menular ke manusia.

Bagi menentukan nilai sesuatu wabak itu, SpillOver mempertimbangkan 32 faktor risiko untuk wabak. Contohnya faktor yang diambil kira adalah berapa banyak spesies haiwan yang dijangkiti wabak dan berapa banyak manusia yang berinteraksi dengan haiwan liar di kawasan di mana virus itu dikesan.

Daripada faktor yang dipertimbangkan tadi, para penyelidikan mendapati terdapat 12 wabak zoonotik yang berada dalam senarai. Pertama adalah wabak Lassa, kedua adalah SARS-CoV-2  dan ketiga adalah Ebola. Perumah bagi wabak Lassa adalah tikus dan perumah bagi Ebola pula dipercayai adalah kelawar.

Bagi SARS-CoV-2, ia masih belum diketahui perumahnya dan wabak ini telah menjangkiti kutu, singa dan harimau. Selain itu, beberapa maklumat penting mengenai SARS-CoV-2 masih belum diketahui, termasuk bilangan spesies perumah yang dikenal pasti. Tetapi jika dikaji lebih jauh, tidak mustahil SARS-CoV-2 berada di tempat pertama dan mampu kembali menjadi wabak.

“Alat ini bertujuan untuk memulakan perbincangan global yang akan memungkinkan kita melampaui pemikiran kita mengenai peringkat virus masa lalu dan memungkinkan kerjasama saintifik yang sebenar untuk mengenal pasti ancaman baru lebih awal,” kata Jonna Mazet, penulis bersama kajian ini dan merupakan seorang professor di Fakulti Perubatan Veterinar di UC Davis.

“SpillOver dapat membantu meningkatkan pemahaman kita tentang ancaman terhadap kesihatan dan memungkinkan kita bertindak untuk mengurangkan risiko sebelum wabak merebak.”

Saintis di China beri amaran, pandemik tahun ini diramal lebih buruk daripada tahun 2020. Klik pautan di bawah untuk membaca.

Saintis Di China Beri Amaran, Pandemik Tahun Ini Diramal Lebih Buruk Daripada Tahun 2020

Saintis Dakwa Bumi Bergerak Laju, Kurang Dari 24 Jam Sehari

Saintis Beri Amaran Kemunculan Penyakit X, Berpotensi Jadi Pandemik Baru


5 Kemas Kini Penawaran Ciri YouTube Premium Yang Menjadikan Langganan Lebih Berbaloi

Seperti kita sedia maklum, YouTube Premium merupakan pelan langganan yang memberikan sejumlah kelebihan yang dapat meningkatkan pengalaman tontonan menerusinya.

Kini YouTube Premium telah diberikan lima ciri baharu yang menjadikan langganan mereka lebih berbaloi berbanding verse percuma. Lima ciri ini adalah penstriman pada tetapan 1080P Premium, Queue, Live Sharing, menyambung tontonan video pada multi peranti dan Smart Downloads.

Pertama sekali, anda boleh menikmati ciri 1080P Premium yang mana kandungan FHD dapat ditonton pada kadar bit yang lebih tinggi. Dengan ini, video yang dipaparkan menjadi lebih tajam dan jelas yang mana sangat berguna untuk video yang dipenuhi aksi dan perlumbaan.

Kemudian, ciri Queue pula membolehkan beberapa video disusun untuk ditonton secara berturutan dalam aplikasi YouTube. Jadi, pelanggan Premium boleh menonton satu video sebelum pergi ke video seterusnya untuk ia dimainkan selepas video pertama tadi.

Selepas itu, Live Sharing membenarkan tontonan YouTube dalam sesi Google Meet secara berkumpulan. Ciri ini pasti sangat berguna buat anda yang gemar menonton video bersama rakan-rakan lain  yang berjauhan.

Menerusi ciri rentas peranti baharu ini, pelanggan Premium boleh memulakan tontonan pada telefon pintar dan kemudian menyambung tontonan pada TV atau pelayar web. Jadi, pengalaman tontonan video menjadi lebih fleksibel kerana boleh merentasi multi peranti dengan mudah.

Akhir sekali, ciri Smart Downloads pula ia boleh meneka apakah kandungan yang mungkin ingin anda tonton lalu memuat turunya secara automatik setiap kali peranti bersambung kepada rangkaian WiFi. Video ini kemudiannya boleh ditonton secara offline.


Wajah-Wajah Prince George Apabila Dewasa Kelak, Menurut Ahli Sains

Prince George, 2 tahun kelihatan sungguh comel dengan gayanya yang bersahaja di depan lensa telah menambat hati ramai peminat keluarga diraja England. Kehidupan anak sulung pasangan Prince William dan Kate Middleton ini pasti menjadi perhatian sehingga dia dewasa kelak.

Baru-baru ini, ahli sains di Universiti Bradford telah menguji kebarangkalian wajah Prince George pada umur 7, 20, 40 dan 60 tahun melalui satu perisian penuaan yang dibangunkan oleh profesor Pengkomputeran Visual, Hassan Ugail.

Penggunaan algorithm yang akan menganalisa ciri-ciri wajah digabungkan dengan data keturunan telah mencipta potrait individu pada peringkat umur tertentu.

“Kami ambil ini – lebih kurang 30 hingga 40 ciri wajah – dan kami guna ciri wajah ini; kami petakan ia di dalam mesin dan kemudian kami hasilkan ikut umur.” ujar Hassan Ugail kepada The Mirror.

Inilah hasilnya! Wajah Prince George pada usia 7 tahun.

Pada usia 20 tahun, dia ada iras ayahnya, Prince William.

Prince George seakan-akan iras Bradley Cooper pada usia 40 tahun.

Dan pada usia 60 tahun, Prince George yang mungkin pada waktu itu telah menjadi Raja England pada tahun 2073 dijangkakan mempunyai iras Liam Neeson.

Keputusan imej-imej ini dikatakan 80% tepat. Tapi hanya waktu sahaja dapat membuktikannya.

Perisian ini sesuai digunakan untuk membantu polis mencari kanak-kanak hilang. Sekarang Profesor Ugail sedang menukarkan perisiannya ke dalam bentuk aplikasi. Semoga penambahbaikan perisian ini akan menemukan lebih ramai kanak-kanak hilang di masa depan.

LIKE dan FOLLOW Vocket di Facebook serta Instagram


Ini Yang Anda Perlu Lakukan Jika Cermin Kereta Pecah Akibat Pekerja Mesin Rumput Di Tepi Jalan

Kemalangan dan kecelakaan ketika berada di atas jalan raya bukanlah sesuatu yang boleh dielakkan dan boleh berlaku kepada sesiapa sahaja. Walaupun tidak mengetahu detik tepat kita akan berhadapan dengan situasi yang kurang baik ini namun ianya adalah lebih baik untuk bersedia berhadapan dan mempunyai pengetahuan tentang perkara ini.

Jika sebelum ini kita sering membaca perkongsian tentang bagaimana untuk kita bertindak sekiranya terlibat dalam kemalangan dengan kereta lain, kali ini pula kita akan mempelajari apa yang perlu dilakukan jika kereta kita mengalami kerosakan berpunca daripada pekerja pembersihan jalan seperti pemotong rumput.

Perkongsian bermanfaat daripada pengguna Facebook Mohd Aminudin mengenai perkara itu yang mula dikongsikan sejak Julai lalu kembali tular beberapa hari ini dan kini anda boleh membaca apa yang perlu dilakukan jika terlibat dalam situasi yang kami jelaskan tadi di bawah.

Berikut adalah perkongsian penuh daripada beliau untuk mengetahui apa yang perlu anda lakukan sekiranya cermin kereta anda pecah atau mengalami kerosakan berpunca daripada tindakan pekerja pembersihan yang berada di tepi jalan ini di bawah.

“Jika anda sedang memandu di sebatang jalan dan tiba-tiba terdapat batu yang melantun ke arah cermin kereta anda sehingga menyebabkan ianya pecah akibat daripada pekerja mesin rumput di tepi jalan.

Jangan panik dan berhenti ke tepi, ambil gambar dan berjumpa dengan pekerja mesin rumput tersebut. Dapatkan nama penuh dan syarikat kontraktor pekerja yang membuat kerja mesin rumput itu.

Tahukah anda setiap kerja pemotongan rumput di tepi jalan mempunyai insurans?

Ini kerana pihak berkuasa tempatan mewajibkan mana-mana syarikat yang ingin memasuki tender mesin rumput mesti mempunyai insurans jika berlaku kemalangan yang tidak diingini.

Sebelum kerja pemotongan rumput boleh dijalankan, pihak syarikat hendaklah mengemukakan Cover Note insurans mereka kepada pihak berkuasa tempatan terlebih dahulu sebagai bukti bahawa syarikat tersebut telah dilindungi oleh pihak insurans jika berlaku kemalangan.

Setelah anda mendapat nama syarikat tersebut, semak dengan pihak syarikat dimanakah bengkel kereta panel insurans syarikat terbabit?

Buat laporan polis dalam tempoh 24 jam dan setelah selesai, bawa laporan polis tersebut ke bengkel panel insurans syarikat tersebut untuk mendapatkan cermin baru.

Laporan polis tersebut hendaklah menyatakan nama pemotong rumput (jika ada maklumat kad pengenalan lebih baik), nama syarikat dan alamat, tarikh, masa kejadian,serta nama jalan dan juga kawasan di mana kejadian berlaku.

Jadi selepas ini kalau berhadapan dengan kejadian seperti ini tenang dan jangan marah. Berhenti ke tepi, ambil gambar dan berjumpa dengan pekerja tersebut untuk berbincang.

Perkongsian ini telah diterbitkan dengan kebenaran pemilik asal Mohd Aminudin yang juga merupakan pengusaha perkhidmatan pelancongan di Pulau Langkawi. Jadi kepada anda yang memerlukan perkhidmatan seperti kereta sewa dan homestay jika berkunjung ke sana boleh menghubungi beliau di sini.

Baca juga perkongsian lain kami untuk mengetahui cara-cara menuntut insurans lain yang pernah kami kongsikan sebelum ini di pautan di bawah.

Ketahui Cara-Cara Menuntut Pampasan Dengan Biro Insurans Motor

Pentingnya 4 Insurans Ini Jika Anda Travel Ke Thailand Dengan Kenderaan Sendiri

Lelaki Ini Kongsi Derita Polisi Insurans ‘Pay And Claim’ Yang Ramai Tidak Tahu


Ini Yang Bakal Anda Terima Apabila Membeli Samsung Galaxy S8+

Kurang lebih sebulan sahaja lagi sebelum Samsung melancarkan smartphone flagship terbaru mereka kepada umum. Syarikat ini pada kali ini mengambil langkah berhati-hati dengan tidak mahu tergesa-gesa dalam mengeluarkan smartphone bagi mengelakkan daripada perkara yang tidak diingini.

Seperti juga smartphone keluaran jenama lain, Samsung juga tidak terlepas untuk menjadi mangsa gossip terbaru dengan pengeluaran gambar model dan spesifikasi daripada sumber yang boleh dipercayai. Siapa lagi kalau bukan Evan Blass. Berikut merupakan antara yang tertiris tempoh hari.

Seperti juga iPhone, Samsung bakal mengeluarkan dua model pada kali ini. Kemungkinan bukan lagi siri Samsung Galaxy Edge tetapi Samsung Galaxy S8 Plus. Model ini hadir dengan rekabentuk yang nipis, elegant serta saiz skrin yang sangat besar iaitu 6.2-inci. Kami tidak pasti jika para pengguna berasa selesa atau tidak dengan saiz ‘gergasi’ ini.

Segalanya bakal terjawab pada 29 Mac 2017 ini apabila Samsung bakal melancarkan dua model flagship mereka. Kemungkinan tiada lagi home button bakal disertakan Samsung, begitu juga dengan model terbaru Apple.